Ddala Katonda akyayolesa abantu enaku zino? Ddala Abakristaayo basuubire okwolesebwa okuba ekintu kyebalina okuyitamu?’\nDdala Katonda asobola okwolesa abantu leero? Yye! Ddala Katonda ayolesa abantu leero? Osannga! Ddala tusuubire okwolesebwa okubaawo leero? Nedda! Nga bwekyawandiikibwa lu Bayibuli, Katonda yayogera emirundi mingi okuyita mu kwolesebwa, Okugeza, Yozefu, omwana wa Yakobo, Yozefu, omwami wa Malyamu, Sulemaani, Isaaya, Daniyeri, Petero, ne Pawulo. Nabbi Yoweri yalagula okuyiibwa kw’okwolesebwa,era kino kyakasibwa n’omutume Pawulo mu EBikolwa esuula ey’okubiri. Kikulu okumanya nti enjawulo wakati w’okwolesebwa n’ebirooto eri nti okwolesebwa kuweebwa ng’omuntu atunula wabula ekirooti kiweebwa n’'omuntu yeebase.\nMu bitundu bingi mu nsi, Katonda alabika ng’ayolesa era alooza abantu ebirooto. Mu bifo nga tewali njiri oba ng’abantu tebalina Bayibuli, Katonda ayogera n’abantu ano okuyita mu kwolesebwa oba ebirooto. Kino kikwatagana ne Katonda okukozesa okwolesebwa emirundi emingi okubikkula amazima eri abantu mu biro ebyasooka ey’obukristaayo. Katonda bwaba ayagala okwogera n’omuntu yenna asobola okukozesa engeri yonna gyagala. Asobola okukozesa omumisani, malayika, okwolesebwa, ekiroorto. Era Katonda asobola okwolesa omuntu mu bifo awali enjiri. Tewali kkomo ku kintu Katonda kyasobola okukola.\nMu kaseera kekamu, tulina okuba abegendereza bwekituuka ku kwolesebwa n’okuvuunula okwolesebwa. Tulina okumanya nti Bayibuli yagibwako omukono era erimu buli kimu kyetwetaaga okumanya. Amazima amakulu gali nti, singa aba wakuwa kwolesebwa kwonna, kuba tekukkontana na kigambo kye mu Kigambo kye. Okwolesebwa tekulina kuwebwa buyinza businga oba bwenkana na kigambo kya Katonda. Ekigambo kya Katonda kyekisinga obuyinza mu Bukristaayo. Bwoba osuubira nti olina okwolesbwa oba osubiira Katonda yeyabukuwa, mu kuyita mu kusaba, wetegereze ekigambo kya Katonda era fuba okulaba nti okwolesebwa kwo kukkiriganya n’ekigambo kya Katonda. Awo lowooza okukola ekyo Katonda kyeyandi yagadde okole. (Yakobo 1:5). Katonda tasobola kuwa muntu kwolesebwa ate nakweeka makulu gakwo. Mu byawandiikibwa, omuntu buli lweyasaba amakulu g’okwolesebwa, Katonda yamunyonyola bulungi amakulu ago. (Daniyeri 8:15-17).


Mweyambise amagezi ge musomye okukyusa eggwanga\nBwanamukulu w'e Kabimbiri akubirizza abayizi okukozesa amagezi ge basomye okukyusa eggwanga lwabwe\nRev. Fr. Ignatius Kayita nga ye bwanamukulu w'ekigo ky’e Kabimbiri akuutidde abayizi okukozesa amagezi ge basomye basobole okukyusa eggwanga.\nYagambye nti, abayizi basaanye bakulembeze Katonda olwo bagatteko amagezi ge basoma omuli aga tekinologiya, ebyobufuzi, ebyemizannyo n’ebitone ebirala nga bwe beebuuza ku babasingako n’okubalabirako olwo basobole okukyusa embeera y’obulamu bwabwe n’ensi yaabwe esobole okwegombesa ng’ensi endala ze beegomba.\nYayongeddeko nti, bangi bakyusizza ensi yaabwe nga bayita mu bitone, obukulembeze n'awa ekyokurabirako kya minisita Dr. JC Muyingo ayambye okukyusa eggwanga ng’ayita mu byenjigiriza.\nAkulira essomero lya Seeta High Mukono Campus Boniface Ssebukalu\nYabadde ku Seeta High Mukono Campus ku Ssande mu mmisa mwe yasabidde abayizi abagenda okutuula ebigezo by’akamalirizo omuli aba S4, S6 n’aba Seeta Junior School, Mbalala Campus.\nYagambye nti, nga bannaddiini basanyufu kubanga eggwanga likizudde nti teri kikolebwa nga Katonda tomutadde ku mwanjo era yasabidde abayizi nga bw’abawa omukisa basobole okujjukira buli kye bababuuza mu butuufu bwakyo, obutalumbibwa ndwadde mu bigezo, n'okukola obulungi basukkulume ku balala mu ggwanga.\nOmukulu w'essomero, Boniface Ssebukalu yagambye nti, ebibuuzo bituuse era basaba Katonda abafuule abaganzi abateekeko omukono ogw’ekisa baganje olwo ebibuuzo babikube butinda era ng’ omwaka guno baasabye Katonda abafuule nnamba emu mu ggwanga.\nYeebazizza abazadde abababeereddewo naddala mu kutuukiriza ebisaanyizo eri abaana baabwe n'asaba Katonda abawe omukisa n'amaanyi g'okubaweerera okutuusa nga bamalirizza okusoma.


Ensimbi zakutumbula byanjigiriza - Muyingo - Radio Simba, The Best Luganda Station in the World !\nEnsimbi zakutumbula byanjigiriza – Muyingo\nMinisita omubeezi ow’ebyenjigiriza owa Amatendekero agawaggulu John Chrystom Muyingo avuddeyo nawolereza Gavumenti kukyokwongeza ebisale bya Makerere University ebitundu 15 ku buli 100 okutandika n’omwaka gw’ebyenjingiriza 2018/2019.\nMuyingo agamba nti okwongeza ebisale kujja kuyamba kutumbula mu nkola y’emirimu ku Ssetendekero ono.\nYe Omubaka omukyala akiikirira Abavubuka mu ggwanga lyonna Hon. Adeke Anna Ebaju nga naye yasomera mu ttendekero lino agamba nti okwongeza ebisale tekyoleka bwenkanya wakati w’abayizi abesasulira n’abo abasasulirwa Gavumenti.\nKkooti etandise okuwuliriza emisango gya nnaggomola 50


Bukedde Online - Minisita Nantaba azzeemu okulwanirira abeebibanja e Kayunga\nMinisita Nantaba azzeemu okulwanirira abeebibanja e Kayunga\nAbabaka bakunyizza Paasita Kakande ku by'okusima omusenyu mu Lwera\nKamoga bamulumirizza okutta Shiehk Kirya\nMinisita w’ebyassaayansi ne tekinologiya, Aidah Nantaba agambye nti newankubadde yava mu minisitule y’ebyettaka, tekigenda kumulobera kulwanirira bantu ba mu kitundu kye ky’atwala ng’omubaka okunyigirizibwa abagagga ku ttaka.\nMinisita Nantaba ng’alambula ettaka eririko enkaayana.\nKu Mmande, yabadde ku kyalo Ndeeba mu Tawuni Kanso y’e Kayunga okuyambako omutuuze Bendicto Kaate alumiriza omugagga eyategeerekeseeko erya Nambi obutamutwalako ttaka lye.\nKaate agamba kitaawe omugenzi Ntonio Semanda ye yakimulekera.\nYannyonnyodde nti gye buvuddeko yawulira nga bwe waliwo omugagga eyali aguze ettaka okutudde ekibanja kye kwe yali asimbye emiti omuli kalittunsi ne payini kyokka ne wayita mbale ng’alaba omukyala aleeta abantu nga basiba sseng’enge ku kibanja kino awataali nteeseganya yonna.\nAbapoliisi bastu bayitiddwa mu kkooti\nMinisita Nantaba ne Namuganza beeyogeredde ebisongovu mu lujjudde\nNantaba atabukidde Namuganza: Ensonga zigenze mu kabineeti\nMinisita Nantaba addiza ab'e Kayunga ebibanja byabwe'


Bukedde Online - Eyabbye amayuuni agende alye enkoko ye! Ayise ku lugwanyu okufa\nEyali omubaka wa Lwengo mu palamenti Getrude Nakabira afudde...\nSsabasumba asindise bafaaza 8 mu luwummula n'akomyawo faaza Musaala...\nMungobye ku kyalo naye nja kufa n’omuntu\nPolof. Nawangwe ataddewo akakiiko ku mivuyo gya gawuni e Makerere...\nEyabbye amayuuni agende alye enkoko ye! Ayise ku lugwanyu okufa\nBamukutte lwa kulagajjalira mwana n''akonziba...\nMunyweze omutindo gw'ebibasomesebwa - Polof....\nAdded 5th November 2012\nOMUSAJJA gwe baakwatidde mu musiri gw’amayuuni g’oku Klezia y’Abakatoliki e Kyamula-Salaama, abatuuze baamugudde ekiyiifuyiifu omugole ky’agwa ku ncaaca za bba ne bamukuba emiggo katono bamumize omusu.\nBya Henry Ssennyondo\nPoliisi y’e Salaama okwabadde ofiisa (C/ASP) Rebecca Ayet, (AIP) Musinguzi be baataasizza Ismail Ssekyanzi okuttibwa mu kiro ekyakeesezza Olwomukaaga. Baamukubye ne bamutuusaako embale ku mutwe n'ebitundu by'omubiri n'atonya omusaayi.\nAmayuuni agaabadde gamussa, yabadde agasima mu lutobazi oluli ku Klezia ya St. Ponsiano e Kyamula. Yabadde n’akakutiya omw’okugassa ng’alina n’ekitereje ky’enjaga ey’obusigo eweramu kiro nga ssatu.\nBwe yabuuzizza gye yabadde agatwala, Ssekyanzi yagambye nti alina bakaasitoma be ewa Kuleekaana kulw’e Salaama gy’abaddenga agatwala nga bamusasulirawo ssente.\n“Bakaasitoma bange babadde baagala nnyo amayuuni ng’ate okugatuusa bampeerawo ssente tebandwisa” Ssekyanzi bwe yategeezezza mu maaso g’abasirikale ba poliisi e Salaama.\nOw’ebyokwerinda mu Ttakajjunge-Kyamula, Stephen Kafeero yategeezezza nti zaabadde ssaawa nga 11:00 ez’ekiro obudde nga bunaatera okusasaana we baakwatidde Ssekyanzi n’enkumbi n’amayuuni bye yatwaliddwa nabyo ku poliisi ng’ebizibiti.\nPoliisi etandise okunoonyereza ku mmotoka ya Minisita Ameria eyakutte omuliro\nSsabasumba asindise bafaaza 8 mu...\nSsabasumba asindise bafaaza 8 mu luwummula n'akomyawo faaza Musaala\nMungobye ku kyalo naye nja kufa...\nPolof. Nawangwe ataddewo akakiiko...\nPolof. Nawangwe ataddewo akakiiko ku mivuyo gya gawuni e Makerere\n‘Temunkuba obwavu bwe bunkoza kino...\n‘Temunkuba obwavu bwe bunkoza kino


EKYAMA KY'OKUKULA OKUYITA MU KUGABA\nLarry bwe yali mu nnyumba ya mwami Komori yali asanyukira emboozi emusanyusa nga, bwanywa kyayi ow'ekijapani n'emigaati emikole mu mukyere, abagenyi banne ne baggyayo Bayibuli zaabwe, bonna baamutunuulira nga naye bamusuubira okubegattako. Omwami Kimori n'amubuzza nti "oyinza okutuwa eky'okuyiga eky'olwa leero?"\nLarry kaabulakata ne kyayi amutuge. Ye yali alowooza nti okukung'ana kwabwe okwo kwali kwa kwesanyusamu. Era mu kiseera ekyo yali talina kintu kyonna kye yali alowooza kwogera.\nMu mazima Larry yali asomesezzako ebibiina bingi ku ssomero ly'Abakristayo ery'olungereza mu Japan gye yali akolera. Naye mu bibiina eby'okuyiga byalinga biteeketeeke bulungi. Ng'okwogera ku Bayibuli takisangamu buzibu. Naye okwogera ku Katonda mu kiseera ekyo kyali kirala nnyo.\nLarry okuva mu buto bwe yali awulidde eby'okuyiga bingi okuva mu Bayibuli. Naye ye gy'ali ng'omuntu eby'okuyiga bino byali tebirina makulu. Yali akola ebintu bye yali amanyi nti bikyamu mu maaso ga Katonda. Olwo yali asobola atya okwogera ku Katonda ye kennyini gwe yali tamanyi?\nNg'atudde awo ku ntebe, nga yeetolodwa abantu abamusuubira okubaako eky'okwogera' yali anaatera okulemererwa oluwalo lwe. Ng'ali mu kutya, olunyiriri olw'Omwoyo Omutukuvu ne lujja mu birowoozo bye olugamba nti:\nNga tuli mu maaso g'abantu okuwa obujulirwa Omwoyo ajja kutuwanga eky'okwogera (Luka 12:12). Mu kiseera kino kye yava awaayo okusaba olw'obuyambi era n'afuna olugero olusinga okutegeerwa abantu bonna lwe wandirowoozezzako olw'omwana eyazaawa.\nBwe yali ng'annyonnyola engeri Katonda gy'ayagala abantu newankubadde abo abamuvaako, Larry yeesanga ng'ayogera ebyo ebiri mu mutima gwe. Ebigambo bye byali nga biyingira mu nda. Nga gwe mulundi gwe ogusooka mu bulamu bwe Larry yakikakasa nga Katonda bwe yali amwagala.\nEkiro ekyo Larry yafukamira ku kitanda kye n'awaayo obulamu bwe eri Katonda, era n'ekyenkomerero kino kyafuuka kya lubeerera. Okugabana okwagala kwa Katonda n'abantu abalala yakifuula kikulu nnyo okusinga ebirowoozo obulowoozo. Mu kiseera kino yali nsonga eyakola ku bulamu bwe.\n1. YESU ATUYITA TUKULE OLW'OKUGABA\nAbatume baali bamaze ekiseera kya myaka esatu n'ekitundu nga bayiga ebigambo bya Kristo era n'ebikolwa bye, era n'eky'enkomerero ne balaba okufa kwe era n'okuzuukira kwe. Nga Yesu anaatera okuddayo mu ggulu, yatuma abatume be okubeera ababaka be.\n"Naye MULIWEEBWA AMAANYI Omwoyo Omutukuvu bw'alimala okujja ku mwe, nammwe MUNAABANGA BAJULIRWA BANGE\nn'okutuusa ku nkomerero y'ensi." - Bikolwa 1:8.\nAbagooberezi ba Kristo bwe beewaayo bulambalamba gy'ali ku lunaku olwa Pentekonte, Kristo eyazuukira yakyusa obulamu bwabwe okuyita mu maanyi ag'Omwoyo. Baafuuka abajulizi, si eri omubiri gwa Yesu ogwazuukira n'okugenda mu ggulu kyokka, naye era n'eri amaanyi ge agazuukiza agaali gakyusizza obulamu bwabwe.\nNg'Abakristayo naffe tulina okubeera abajulizi eri okuzuukira kwa Yesu, kubanga naffe tufunye amaanyi ge agazza obuggya mu bulamu bwaffe.\n"Kyokka KATONDA ow'ekisa era atwagala ennyo, bwe twali NGA TUFIIRIDDE MU BUJEEMU BWAFFE, YATUZUUKIZA WAMU NE KRISTO. Mwalokolebwa lwa kisa kya Katonda, Nga tuli mu Kristo Yesu, Katonda yatuzuukiza wamu naye\nyakola ekyo ALYOKE ALAGE\nOBULUNGI BWE N'EKISA KYE EKINGI ENNYO, kye yatukwatira mu Kristo Yesu." - Abeefeso 2:4-7.\nYatuzuukiza wamu ne Kristo, n'olw'ekyo tusobola "okulaga obulungi bwe n'ekisa kye ekingi ennyo" era (Yesu) atusaba okutwala amawulire ge amalungi ag'ekyo ky'asobola okukola mu bulamu bw'abantu bonna abali ku nsi, era atusuubira okugenda awamu naffe bwe tunaakola bwe tutyo (Matayo 28:19-20).\nOmwami H.M.S Richards, omukulembeze w'okuweereza eddoboozi ly'obunnabbi ku mpewo (Radio) omulundi ogumu yawa obujulirwa nti: "Ndabye okukyuka kw'emitima gy'abantu abaawulira enjiri ya Kristo. Ntambudde ne ntuuka mu nsi erinnya lya Katonda ne Kristo gye lyali litawulirwangako okutuusa ekkanisa bwe yatwalayo obubaka. Ndabye abantu abo nga bakyuka okuva mu bujama okudda mu buyonjo, okuva mu bulwadde okudda mu bulamu obulungi, okuva mu kutya emizimu emibi okwa buli kaseera okudda mu ssanyu ery'obulamu Obukristayo obw'essanyu. Ndabye okukyuka mu mbeera ez'abakyala. Ndabye amaka ag'amazima amaKristayo nga gava mu kizikiza eky'obukafiiri mu buli nsi gye nnakyalira ndabye obulamu bw'abantu nga bukyusiddwa. Nkimanyi nti enjiri ya Kristo\nge maanyi ga Katonda ag'obulokozi (Abaruumi 1:16). Nkimanyi nti ekkanisa bw'ebuulira obubaka obw'enjiri, wabaawo obukyufu mu mitima gy'abantu, mu maka g'abantu era ebyo birabikira mu bulamu bw'abo abakkiriza okuyita kwayo."\nKatonda yatuwa ffe abantu abanafu ekitundu eky'enjawulo eky'okukola mu mulimu guno ogusanyusa, kubanga okugabana kitundu kikulu eky'okukula kwaffe. Okukkiriza kwaffe okusigala nga kulamu, kutekwa okulagibwa abalala. Nga Larry bwe yakizuula nti okugabana okukkiriza kwaffe n'abalala kituyamba nnyo okukuteeka mu bikolwa mu bujjuvu era ne kituviiramu okukula.\n2. TUGABANA KRISTO N'ABANTU ABALALA MU NGERI Y'OBULAMU GYE TWEYISAAMU\nOmuvubuka omuto eyakulira mu maka amabi olumu yakyetegeereza nti: Bwe natunuulira eby'okulabirako abazadde bange bye bampa kya yonoona ekifaananyi kya Katonda; Saafuna kifaananyi kyonna eky'omuntu anjagala. Abantu abatwetoorodde beetaaga nnyo ekiyitiridde omuntu ajja okubawa ekifaananyi kya Katonda ekiramu. Eky'okubuulira kyaffe ekisingira ddala amaanyi ekyangu ddala y'embeera gye tweyisamu. Ng'omuntu tannaba kulowooza kyenkana wa ky'omanyi, ateekwa okusooka okumanya omufaako kyenkana wa ky'omufaako. Omutume Petero atukubiriza bwati:\n"MUKUUMENGA EMPISA ZAMMWE ENNUNGI olw'abantu ab'ensi be mulimu\nBASOBOLE OKULABA EBIRUNGI BYE MUKOLA, BAGULUMIZE KATONDA\nkubanga ne KRISTO YABONYAABONYEZEBWA KU LWAMMWE N'ABALEKERA EKY'OKULABIRAKO, MULYOKE MUMUGOBERERE." - 1 Petero 2:12,21.\nNga Kristo "bwe yabonyaabonyezebwa" ku lwaffe ku musaalaba, tulina eky'okulabirako eky'okwagala okw'okwewaayo mu maaso gaffe. Okwagala kuno, nga kuzaaliddwa mu ffe ng'ekikolwa eky'okwagala abalala, kisobola okufuuka amaanyi ag'okuleeta abakkiriza mu mikono gya Kristo.\n3. TUGABANA KRISTO N'ABANTU ABALALA MU NGERI GYE TULOWOOZAMU\nSetaani bwe yalumba Yesu mu ddungu ng'amukema okulya, n'amalala, n'okwegulumiza, Yesu yamulwanyisa n'amuwangula olw'okujjuliza mu byawandiikibwa ebitukuvu (Matayo 4:4,7,10). Yesu yali mweteefuteefu kubanga yali ajjuzizza ebirowoozo bye n'amazima ga Bayibuli.\nWano olutalo we tuluwangulira oba we lutulemera - mu birowoozo byaffe. Agamba bwati:\n"Kubanga nga bw'alowooza munda ye bw'ali bw'atyo." - Ngero 23:7.\nAbakristayo abakulu balowooza bya mu ggulu. Balowooza ku bulamu obulungi bwe bageezaako okufuna.\n"Musanyukirenga mu Mukama waffe bulijjo\nNaye byonna mubitegeezenga Katonda; nga MUSABA, nga mumwegayirira era nga mumwebaza. Emirembe gya Katonda egisukkiridde okutegeera kwaffe, GINAAKUUMANGA EMITIMA GYAMMWE, N'EMYOYO GYAMMWE, nga biri wamu ne Yesu Kristo. Ab'oluganda eky'enkomerero, ebyo BYONNA EBY'AMAZIMA, ebissibwamu ekitiibwa, EBITUUFU, ebirongoofu, EBYAGALIBWA, N'EBY'ETTENDO, bye muba mulowoozaako\nKatonda ow'emirembe anaabeeranga nammwe." - Abafiripi 4:4-9.\nEkyo kye tuteeka mu birowoozo byaffe kye kitufuula ab'enjawulo. Bw'onootekamu ebintu ebitalina mugaso mu bulamu bwo, ojja kujjamu obutaba na mugaso. Teekamu ekigambo kya Katonda ojja kujjamu obulamu obutya Katonda.\n4. TUGABANA KRISTO N'ABANTU ABALALA MU NGERI GYE TUTUNULAMU\nNg'ababaka abali mu kifo kya Kristo, Omukristayo ateekwa okuba ow'ekigero newankubadde mu ntunula, nga yeewala ebintu byonna ebisukkiridde.\n"Abamu ku bbo bwe baba nga tebakkiriza kigambo kya Katonda, balyoke baleetebwe mu kukkiriza olw'empisa zammwe ennungi, nga temuli na kye mubagambye. Kubanga bajja kulaba empisa zammwe ennoongoofu era ezibassisaamu ekitiibwa. Okweyonja kwammwe kulemenga kuba mu bya kungulu: mu misono gy'enviiri n'egy'amajolobera aga Zzaabu n'egy'ebyambalo, naye kube kwa mutima munda: OKWEYONJA OKUTAYONEENEKA, OKW'OMWOYO OMUWOOMBEEFU ERA OMUTEEFU. Okwo kwe kw'omuwendo ennyo mu maaso ga Katonda. Kubanga n'abakazi ab'edda abatukuvu, abaasuubiranga mu Katonda, bwe batyo bwe beeyonjanga, era nga bawulize eri babbabwe." - 1 Petero 3:1-5.\nObwangu mu nnyambala era ne mu kweyonja bulijjo kulaga empisa ez'amazima ezifaanana eza Kristo. Eky'okugeza: abantu abalala batekwa okusikirizibwa okujja gye tuli si lwa misono egy'ennyambala gye tukola, naye olw'obulamu kye bukola ekyogera ku Kristo.\n5. TUGABANA KRISTO N'ABANTU ABALALA OLW'EBYO BYE TUKOLA\nOmukugu ow'ebyafaayo Edward Gibbon atutegeeza nti Gelerious bwe yawamba enkambi eya Persia, ensawo emasamasa ey'eddiba eyali ejjudde amayinja ag'omuwendo amangi yagwa mu mikono gy'abasirikale abaali banyaga ebintu. Omusajja ono mu bwegendereza yakuuma ensawo ey'omuwendo ey'omugaso, naye n'asuula amayinja ag'omuwendo omungi agagirimu.\nAbantu beekutte ku bulungi obw'okungulu obusanyusa amaaso, ensi bw'ebawa, naye ne bagaana Yesu, ejjinja ekkulu ery'omuwendo omunene - basingako n'abasikale bali abaali banyaga. Tetufiirwa bufiirwa mikisa okuva mu mikono gyaffe kyokka naye tufiirwa obulokozi obutaggwaawo. N'olw'ekyo ekyawandiikibwa kitulabula nti:\n"Temwagalanga nsi, wadde ebintu ebigirimu. Oyo ayagala ensi, tabaamu kwagala Kitaffe. Kubanga buli ekiri mu nsi - okwegomba okw'omubiri, n'okwegomba okw'amaaso, n'okwegulumiza okw'obulamu buno -ebyo tebiva eri Kitaffe, naye biva mu nsi. Ensi eggwaawo n'okwegomba kwayo, naye akola Katonda by'ayagala, abeerawo emirembe n'emireembe." - 1 Yokana 2:15-17.\nSetaani akola nnyo okulaba nga ebibi ebizikiriza awamu n'empisa embi abisiigako Zzaabu oba akazigo. Bwe tulanga okunywa omwenge ku Radio ne mu mpapula z'amawaulire, eri abavubuka tubalaga bulungi okukola ennyo, n'abantu abayitiridde essanyu. Naye tetubalaga muntu anakuwadde ng'ava mu ttundiro ly'omwenge, ng'agenda ataggatta, ate mu kiseera kyekimu ng'agobeddwa ne ku mulimu.\nTuteekwa okuba abegendereza eri emikwano egituleetera okusuula empisa ez'obukristayo (2 Bakolinso 6:14). Mu butuufu, Kristo ayagala tubeere n'emikwano gy'abantu abatali bakristayo. Okubeera n'emikwano y'enkola esookera ddala mwe tuyita okugabana n'abantu abalala okukkiriza kwaffe. Kino kikakase nti mukwano gwo oyo taakuzzeeyo emabega mu mpisa zo ez'edda enkadde.\nEkintu kyonna kye tussa mu bulamu bwaffe, yadde ebyo ebitusanyusa bye tulonda, birina kinene kye bikola ku bulamu bwaffe obw'Omwoyo. Tuteekwa okuba abeegendereza ennyo ku ebyo bye tuteeka mu birowoozo byaffe:\n"Siteekenga kintu kyonna ekitasaana mu maaso gange." - Zabbuli 101:3.\nSinga tunaateekanga mu myoyo gyaffe ebyo ebisinga obulungi, ebisinga obubi tebijja kutusika kutuzzaayo wansi. Okwekwata ku bintu ebyeddaala erya waggulu mu bintu bye tuyingiza mu maka gaffe ne mu birowoozo byaffe tekijja kukendeeza ku bulamu bwaffe. Omukristayo alina ebintu bingi nnyo ebimuwa essanyu okusinga omuntu yenna omulala.\n6. TUGABANA KRISTO N'ABANTU ABALALA MU NGERI GYE TUGABA\nBwe yali agenda okubatiza omukkiriza omuggya omusumba H.M.S Richards yagenda okukyetegereza yali akyalina kaadi z'omuzaanyo gwa canisi mu nsawo ye. Omusumba Richards kyeyava amubuuza oba nga yali yeerabidde okuleka ensimbi ze mu kisenge ekyambalirwamu. Omusajja yamuddamu nti "ensawo yange awamu nange tujja kubatizibwa wamu." Yali ategedde Omwoyo ogwamazima ogw'obukristayo okuwaayo okw'okuyamba abantu abalala. Abakristayo bakula lwa kugaba era eno y'ensonga lwaki Yesu yennyini yagamba nti "okugaba kwa mukisa kusinga okutoola" (Bikolwa 20:35).\nEbyo bye tuwaayo olw'okutwala mu maaso obwakabka bwa Katonda biba bya muwendo ogutaggwaawo.\n"Temweterekeranga bugagga ku nsi kuno kwe bwonoonerwa ennyenje n'obutalagge, n'ababbi kwe basimira ne babba, Naye MWETEREKERE OBUGAGGA MU GGULU\nkubanga obugagga bwo gye buba, n'omutima gwo gye guba." - Matayo 6:19-21.\nBw'oba ng'owa, bino bijjukire: "Ensi ya Mukama era n'ebintu byonna ebigirimu" (Zabbuli 24:1), ng'omwo mwotwalidde ne Zzaabu ne ffeeza (Kaggayi 2:8). Ffe ku bwaffe tuli ba Katonda, kubanga yatutonda ate era yatununula okuva mu kibi olw'okusasula omuwendo ogw'ebibi byaffe n'omusaayi gwe (1 Bakkolinso 6:19-20). Buli kintu kyonna kye tulina kya Katonda, "kubanga ye y'akuwa obuyinza okufuna obugagga" (Ekyamateeka 8:18).\nOmulokozi waffe eyakomererwa n'afa ate n'azuukira, atwegayirira kyenkana wa okugaba olw'okutwala enjiri eri abalala?\n"Omuntu alinyaga Katonda? Era naye mmwe munnyaga nze. Naye mwogera nti twakunyaga tutya? MWANNYAGAKO EKITUNDU KY'EKKUMI N'EBIWEEBWAYO. Mukolimiddwa ekikolimo ekyo, kubanga munnyaga nze eggwanga lino lyonna. Muleete ekitundu ky'ekkumi ekiramba mu ggwanika, ennyumba yange ebeeremu emmere, era munkeme nakyo, bw'ayogera MUKAMA w'eggye, OBANGA SIRIBAGGULIRAWO EBITULI EBY'OMU GGULU ne mbafukira omukisa, ne wataba na bbanga kuggyawo." - Malaki 3:8-10.\nEkitundu ky'ekkumi kyekimu "ky'ekkumi eky'ebyo bye tufuna" (Ekyamateeka 14:22, Lubereberye 28:22). Eri omulimi n'eri omusuubuzi ekitundu eky'ekkumi akijja ku magoba ng'amaze okuggyako ensimbi z'akozesa. Eri abo abakozi, ekitundu ky'ekkumi tukiggya ku mpeera yonna gy'ofuna. Etteeka ery'okuwa ebitundu eby'ekkumi tteeka lya mpisa anti litwaliramu empisa. Ekitundu ky'ekkumi kya Katonda era kiteekwa okukozesebwa olw'okuwagira omulimu gwa Kristo (1 Bakkoliso 9:14) era n'okumaliriza omulimu gwe ku nsi alyoke akomewo (Matayo 24:14).\nYesu bwe yajja ku nsi n'abeerako mu ffe, mu Ndagaano empya Yesu akakasa nkola ey'ekitundu ky'ekkumi (Matayo 23:23).\nTuteekwa okuwa ekirabo kyenkana wa obunene? Ekirabo kisinziira ku kusalawo kwa buli muntu kinnomu. Buli muntu ateekwa okuwaayo ng'asinziira ku kusalawo kwe mu mutima gwe (2 Bakkolinso 9:5-7).\nTetuyinza kuwa kirabo ne tusinga Katonda by'atuwa:\n"Mugabenga nammwe muligabirwa; ekigera ekirungi ekikkatiddwa, ekisuukundiddwa, eky'omuyiika kye balibaweera mu kifuba." - Luka 6:38.\nH.M.S Richards omulundi gumu yatunnyonnyola ebyamubaako bino:\n"Omukubi wa zzaala kayingo yajja mu nkung'ana zange mu Los Angeles, era sigenda kwerabira kiseera kye nayogerako naye nga tuli ffeka ku nkomerero y'ekisaawe. Yajjayo ensimbi ze zonna ze yalina mu nsawo ze dolla 500, era n'azimpa zonna nga bw'agamba nti; 'kino kye kitundu kyange eky'ekkumi ekisoose.'\n"Omusajja teyali bulungi, era yali talina ky'akola okugyako okukuba zzaala okumala emyaka 30 oba 40, Olwo ne ndyoka mugamba nti, 'onoobeerawo otya?'\n"Yaddamu nti, 'nsigaza dolla ttano oba mukaaga, naye zino endala za Katonda.'\n"Olwo ne mubuuza nti: 'onookola otya?'\n"Yaddamu n'agamba nti: 'Simanyi, naye nkimanyi nti nteekwa okuwa ekitundu eky'ekkumi kyange eri Katonda, era ye ajja kundabirira.'\n"Era ddala kino Katonda yakikola. Okwenenya kw'omusajja ono kwali kwa mazima. Ekiseera kye kyonna yakimala nga yeewaddeyo era yali musanyufu mu bulamu bwe obw'obukristayo. Era Katonda yamuwanga byonna bye yeetaaga okutuusa ku lunaku lwe yafiirako." Katonda tasuubizanga nti abantu bonna abakkiriza ab'amazima bajja kubeera bagagga. Naye yatukakasa nti Omutonzi waffe ajja kutuwanga ebyetaago eby'obulamu.\nKristo yawaayo byonna ku lwaffe. Naffe ka tumuwe bulambalamba emitima gyaffe kaakano. Katugabane Kristo n'abantu abalala, mu ngeri gye tubeeramu mu bikolwa byaffe, mu ntunula yaffe, mu bikolwa byaffe era ne mu kugaba. Lwaki teweezuulira essanyu eriri mu kugabana Kristo n'abantu abalala era naffe tukulire mu kisa kye eky'ekitalo.


Lwaki omubaka mumwawula ku balonzi be - Radio Simba, The Best Luganda Station in the World !\nLwaki omubaka mumwawula ku balonzi be\nOmubaka mu Lukiiko Olukulu olw’eggwanga Beatrice Anywar nga akiikirira Kitgum Municipality Constituency agamba nti obunkenke bungi mu ggwanga. Abantu bangi abatiddwa nga kuliko n’ababaka. Ekitegeeza nti walina okubaawo ekikolebwa.\nAgamba nti ekisinga obukulu kwekuwa buli Munnayuganda obukuumi so ssi bakulembezze bokka. Ayongedde nagamba nti kiba ky’abulabe okwawula omubaka ku bantu abamulonda. Oba nga agamba nti abalonzi baagala kutta mubaka waabwe.\nBbanka enkulu eriyiridde sudhir obukadde 300


Bukedde Online - Minisita asimattuse amasasi\nBy Daphine Semakula\nMmotoka ya minisita Atwoki eyakubiddwa amasasi.\nMinisita omubeezi avunaanyizibwa ku byenfuna mu offiisi y'omumyuka wa Pulezidenti, Dr Baltazar Kasirivu-Atwooki, asimattuse amasasi olwaleero ku makya bw'abadde adda mu maka ge.\nAmawulire ge tufunye galaga nga minisita ono ate omubaka wa Bugangaizi West mu palamenti yabadde adda eka ku ssaawa nga 6:00 ogw'ekiro kwe kugwa ku basajja bano abaabadde babagalidde emmundu ku kyalo Kakora mu kibuga kya Nyalweyo mu disitulikiti y'e Kakumiro.\n" Nnabadde nnaakamaliririza kampeyini zange ku leediyo emu nga nzira eka kwe kugwa mu basajja bano abaasasisidde emmotoka yange amasasi naye ddereeva wange teyayimiridde era ekirungi tewali yalumiriziddwa," Kasirivu bwe yagambye.\nDdereeva wa Kasirivu yagambye nti abasajja bano baabataayiza okuva ku njuyi zombi ez'oluguudo ne balyoka basasira mmotoka yaffe amasasi.\nAkuduumira poliisi y'e Kakumiro, Twaha Buyinza akakasizza amawulire gano. " Kituufu emmotoka ya minisita yakubiddwa amasasi era bwe twategeezeddwa twayungudde abasajja baffe okugenda okubanganga. Era tukyanoonyeza ku baabadde baagala okukukola obutemu buno," Buyinza bwe yagambye.\nBuyinza yagambye nti emmotoka yakubiddwa amasasi emirundi munaana.\n"Simanyi bantu bano wadde ekigendererwa kyabwe naye nsuubira beebo ababadde bampeereza obubaka obundabula," Kasirivu bwe yagambye.\nBwe yabuuziddwa oba ng'alina gwe yalabye, minisita yagambye "nti bw'abadde kiro ate nga waliwo ekisiko nga tolina muntu gw'oyinza kulaba" bwe yagambye.\nKasirivu yawangulwa Fred Byamukama mu kamyufu ka NRM era abadde yeesimbyewo ku lulwe.\nNaye waliwo engambo mu kitundu nti minisita ono abadde yeenyigira nnyo mu mivuyo gy'ettaka era kirabika ng'abantu b'agugulana nabo bandiba abamu ku abo ababadde baagala okumutuusaako obulabe.\nWabula waliwo n'abagamba nti minisita ayinza okuba nga yakipanze asobole okufuna obululu ng'abantu bamusaasira.\nObutemu obw'ekika kino bubadde bukolebwa ku bantu bangi.\nMu 2017, eyali amyuka omuduumizi wa poliisi, Andrew Felix Kaweesi yakubwa amasasi n'abakuumi be n'attibwa ku ssaawa 3;00 ez'oku makya . Ate omubaka wa Arua mu palamenti Ibrahim Abiriga yakubwa amasasi mu 2018 bwe addayo awaka.\nEmirimu Abaganda mwe baggyanga ensimbi\nJuice Jussy bamutikkidde\n'Gundi ontutte awutu kyokka weewaamu wekka'


Prof. Kanyeihamba ayogedde ku nsonga za Pulezidenti Museveni ne Mayiro - StaDailyNews\nHome Amawulire Agaakuno Prof. Kanyeihamba ayogedde ku nsonga za Pulezidenti Museveni ne Mayiro\nProf. Kanyeihamba ayogedde ku nsonga za Pulezidenti Museveni ne Mayiro\nKanyeihamba yasabye Pulezidenti Museveni akimanye nti bamuwabisa era mu ngeri eno yeesonyiwe ettaka lino, ensi esobole okusigala awamu era ekulaakulane.\nEyaliko Ssaabawolereza wa gavumenti era nga yaliko n’omulamuzi wa kkooti ensukkulumu, Prof. George W. Kanyeihamba ategeezezza nga Pulezidenti Museveni bw’atayagalangako nkola ya ttaka lya mayiro, wabula n’amuwa amagezi alyesonyiwe kuba lijja kusuula eggwanga mu mitawaana.\n“Nali mu NRM Movement etaali kibiina kya byabufuzi naye abantu bonna baali bamanyi nti Museveni yali awagira enkola eyaawamu eya’ Communisim’ era ng’ayagala ettaka lyonna libeere lya gavumenti, naye ffe twakigaana mu CA era ne tugamba ettaka libeere lya bantu so si gavumenti,” Kanyeihamba bwe yagambye.\nOmulamuzi Kanyeihamba agamba nti abatali baganda bangi batudde ku ttaka lya Buganda awatali kugobaganyizibwa muntu yenna.\n“Wano we ndi ttaka lya mayiro era ttaka lya Ssaabasajja, muliraanwa wange ye muko wa Museveni, Odrek Rwabogo asulawo ne mukyala we Patience era ffenna tuli ku mayiro. Era tuli bamirembe era tuli ku ttaka lya mukama waffe Kabaka.” Omulamuzi Kanyeihamba bwe yategeezezza.\nOno yannyonnyodde nga mu bbanga ly’amaze ku nsi talabanga ggwanga lya mukwano era lisembeza bantu balala nga Buganda kuba omu ku balirwana b’alina ye Omukama wa Tooro naye atudde entende ku ttaka lya Buganda.\nPulezidenti Yoweri Museveni.\nKu nkola ya mayiro okuzing’amya enkulaakulana, Omulamuzi Kanyeihamba agamba nti kino si kituufu kuba n’ettaka gavumenti ly’etutte nga yeefuula eyagala okulikulaakulanya, ate litwaliddwa bagagga n’emikwano gy’omukulembeze.\n“Naye katugende ku ttaka gavumenti ly’erina tulabe ekikoleddwawo. Baagenda mu Kampala okumpi ne Palamenti ne baggyawo essomero lya Shimoni Demonstration School naye kati ani aliwo? abantu baabulijjo bayinza okugendawo? Naye kati abasajja abagagga be balirina. Twalina obuyumba bwa poliisi e Nsambya, gavumenti n’erifuna n’eritwala naye kati baateekawo Ssemaduuka omunene ne wooteeri.” Omulamuzi Kanyeihamba bwe yagasseeko.\nOmulamuzi Kanyeihamba yakakasizza nti ekituukawo ku ttaka gavumenti ly’ezze etwala kwe kuwa ettaka eri mikwano gya NRM, egya Pulezidenti era bano be baweebwa omukisa okukulaakulanya ettaka lino era olumala abantu baabulijjo tebakkirizibwa wadde okusala mu bifo bino.\n“Tewaliwo nsonga mbi yonna ku ttaka lya mayiro. Ate abantu abajagala si baganda bokka kubanga ekola, era Museveni alina okumanya nti abantu abangi abalina ettaka lya mayiro ate si baganda.” Omulamuzi Kanyeihamba bwe yalambuludde.\n(Bya Ssemakula John – Kampala)\nProf George W Kanyeihamba\nPrevious articleQatar 2022: Ethiopia to test Micho’s readiness for Kenya encounter\nNext articleFufa makes final decision on Uganda Cup


Bukedde Online - Abamerika bongedde okussa akazito ku Gavt. ku bya Bobi Wine\nAbamerika bongedde okussa akazito ku Gavt. ku bya Bobi Wine\nMugisha Muntu y'ani?\nABABAKA babiri aba Palamenti ya Amerika (House of Representatives) bawandiikidde omubaka wa Uganda mu Amerika nga baagala Gavumenti emenyewo emisango egyaggulwa ku mubaka Bobi Wine ne banne bwe baakwatibwa ku by’akalulu akaali mu Arua.\nOmubaka wa Kyadondo East mu Palamenti, Robert Kyagulanyi Ssentamu\nKaren Ruth Bass 64 ne Bradley James Sherman bombi ab’ekibiina kya Democrats nga bakiikirira essaza ly’e California mu Palamenti ya Amerika (House of Representatives) baawandikidde omubaka wa Uganda mu Amerika, Mull Katende nga balabula ku bigambibwa nti, Gavumenti etulugunya bannabyabufuzi abooludda oluvuganya n’okutyoboola eddembe ly’obuntu.\nKyokka Gavumenti ya Uganda esoomoozezza ababaka bombi nti bakole kye bakola kubanga Uganda nsi eyeefuga ,kikafuuwe okuzinira ku ntoli z’ensi endala.\n“ Abo beeyita ki okutuuka okutuwa ebiragiro”, omumyuka w’omwogezi wa gavumenti Col. Shaban Bantariza bwe yategeezezza.\nYagambye nti Uganda erina amateeka n’enkola zaayo era by’ejja okutambulirako awatali kufuna biragiro okuva ku muntu oba ensi endala.\nGuno mulundi gwakubiri ng’omubaka Katende afuna ebbaluwa ku bikwata ku Bobi Wine ng’eyasooka yamuwandiikirwa omubaka Sherman August 23, 2018 nga Bobi Wine akyali mu kkomera e Makindye gye yali yaggalirwa okuva nga August 13 lwe yakwatibwa.\nMu bbaluwa eyasooka, omubaka Sherman yasaba Gavumenti okuyimbula Bobi Wine, Francis Zaake ne bannaabwe n’okunoonyereza ku bigambibwa baali batulugunyiziddwa amagye agakuuma Pulezidenti.\nBobi Wine bwe yabadde mu Amerika ng’agenze okujjanjabwa, yasisinkanye omubaka Sherman nga September 6, 2018 n’amusaasira embeera gye yayisiddwaamu n’avumirira eby’okumusiba n’okumutulugunya.\nWabula ebbaluwa eri Katende gye baawandise nga September 21, 2018, Sherman ne Bass baasabye Gavumenti okumenyawo emisango gyonna ku Bobi Wine, babaka banne abana n’abantu abalala bwe baakwatibwa mu bya Arua.\nBobi Wine ne banne 33 bawerennemba n’emisango egy’okulya mu nsi yaabwe olukwe era asuubirwa okudda mu kkooti ku ntandikwa y’omwezi ogujja. Emisango gino singa gibakka mu vvi ekibonerezo ekisingayo kuba kuwanikibwa ku kalabba.\nDr. Besigye atuukidde mu ntalo


诗篇 49 CCB - Zabbuli 49 LCB | Biblica América Latina\n诗篇 49 CCB - Zabbuli 49 LCB\n1Muwulire mmwe amawanga gonna,\nmutege amatu mmwe mwenna abali mu nsi.\n2 Ab’ekitiibwa n’abakopi, abagagga n’abaavu, mwenna;\nmuwulirize ebigambo byange.\n3 Kubanga ebigambo by’omu kamwa kange bya magezi,\nebiva mu mutima gwange bijjudde okutegeera.\n4 Nnaakozesanga ebikwata ku ngero,\nnga nnyinnyonnyola amakulu gaazo n’oluyimba ku nnanga.\n5 Siityenga ne bwe nnaabanga mu buzibu;\nnewaakubadde ng’abalabe bange banneetoolodde,\n6 abantu abeesiga obugagga bwabwe\nbeenyumiririza mu bintu ebingi bye balina.\n7 Ddala ddala, tewali muntu ayinza kununula bulamu bwa munne,\nwadde okwegula okuva eri Katonda.\n8 Kubanga omuwendo ogununula obulamu munene nnyo,\ntewali n’omu agusobola;\n9 alyoke awangaale ennaku zonna\nnga tatuuse magombe.\n10 Kubanga n’abantu abagezi bafa;\nabasirusiru n’abatalina magezi bonna baaggwaawo,\nobugagga bwabwe ne babulekera abalala.\n11 Entaana zaabwe ge ganaabanga amaka gaabwe ennaku zonna;\nnga bye bisulo ebya buli mulembe oguliddawo;\nbaafuna ettaka mu mannya gaabwe.\n12 Omuntu tabeerera mirembe gyonna, ne bw’aba mugagga atya,\nalifa ng’ensolo bwe zifa.\n13 Ako ke kabi akatuuka ku beesiga ebitaliimu,\nera ye nkomerero y’abo abeesiga obugagga bwabwe.\n14 Okufaanana ng’endiga, bateekwa kufa;\nolumbe ne lubalya.\nBakka butereevu emagombe,\nobulungi bwabwe ne bubula,\namagombe ne gafuuka amaka gaabwe.\n15 Naye Katonda alinunula emmeeme yange mu magombe,\nddala ddala alintwala gy’ali.\n16 Omuntu bw’agaggawalanga n’ekitiibwa ky’ennyumba ye nga kyeyongedde,\n17 kubanga bw’alifa taliiko ky’alitwala, wadde n’ekitiibwa kye tekirigenda naye.\n18 Newaakubadde nga mu bulamu yeerowoozaako ng’aweereddwa omukisa\nkubanga omugagga abantu bamugulumiza,\n19 kyokka alikka emagombe eri bajjajjaabe,\nn’ayingira mu kizikiza ekikutte.\n20 Omuntu omugagga naye nga simutegeevu tabeerera mirembe gyonna,\nalizikirira ng’ensolo ez’omu nsiko.\nLCB : Zabbuli 49


Bajeti ebya Buganda ebiresse bweru, – ababaka\nHome Topic Bajeti ebya Buganda ebiresse bweru,\nBajeti ebya Buganda ebiresse bweru,\nHome › Forums › Ababaka Discussions for Unity and Peace › Emboozi Ezenjawulo / General Discussions › Bajeti ebya Buganda ebiresse bweru,\nJune 18, 2013 at 1:33 am #18214\nZino sente olwo zinavaawa oba basubira kuzijja ku bawereza eka?\nBajeti ebya Buganda ebiresse bweru, ezze kukaabya banaku-\nMinisita w’ebyensimbi Maria Kiwanuka asomye bajeti y’omwaka 2013/14 enkambwe ekyawalirizza ababaka ba palamenti n’abakungu abalala abaabadde bamuwulirizza okumukuba olwogoolo naddala kasita yategeezezza nti n’amafuta g’ettaala munaku tadooba nago yabadde agongezza omusolo.\nYabuwumbi 12,000 n’omusobyo.\nBajeti eno Kiwanuka mwe yategeerezza ng’ebyokusaaga bwebikomye ku bya gavumenti okudibuuda ssente ekyamuwalirizza okuyimiriza enkola ya bgavumenti okupangisizza minisitule ebizimbe yagisomedde ku Serena Hotel ku lwa pulezidenti Museveni naye eyabadde amwegese amaaso.\nYagambye nti buli alina ka bizinensi konna ateekwa okuwa omusolo kisobozese ebyenfuna bye yagambye nti bikuze ebitundu 5.1 ku 100 okweyongera.Yagambye nti omusolo ku loogi bagenda kugunyikirira.Ebirala ebyatereddwako omusolo kuliko ,boda boda. Mmotoka eziyingira eggwanga,engano,amazzi ge yagambye nti omusolo ogwali gugagyiddwako guziddwawo.\nYe Bajeti ey’okusatu okusomya Kiwanuka gye yasomye mu kiseera kye kimu nga n’amawanga g’obuvanjuba bwa Afrika amalala nago gasoma. Eya Tanzania yabadde ya buwumbi bwa Tanzania 16,714. n’obukadde 800. Ate eya Kenya nga yeesinga obunene mu kitundu kino yabadde ya buwumbi 1027 n’obukadde bwa Kenya 200.\nMu bajeti eno ya 2013/2014, ebyokwerinda byalinyisiddwa ssente okuva ku buwumbi 945 okutuuka ku buwumbi 1045 .\nEbyamasanyalaze n’ebyobuggaga eby’omuttaka nabyo birinnyisiddwa okuva ku buwumbi 1481 okutuuka ku buwumbi 1762.2 mu mwaka gw’ebyensimbi 2013/2014.\nOmutemwa gw’ensimbi ezigenda mu by’obulamu nagwo gwongezeddwa okuva ku buwumbi 852.2 okutuuka ku buwumbi 1592.5b sso ng’ate eby’enjigiriza bikendeezeddwako okuva ku buwumbi 1592.5 okutuuka ku buwumbi 1555 mu bajeti ya 2013/2014.\nEbirala kuliko sigala, zzaala w’omu Casino ne Mobile Money nayo yateekeddwako omusolo gwa 10 ku 100.\nKu massanyalaze Kiwanuka yagambye nti UMEME egenda kwongera okutambuza amassanyalaze mu byalo kikulakulanye bizinensi era gavumenti yataddewo obuwumbu bubiri n’obukadde 700 okukola omulimu ogwo.\nYagambye nti ataddewo obuwumbu 72 n’obukadde 700 okudaabiriza enguudo mu bibuga ebyenjawulo naddala Arua, Gulu, Mbale, Tororo, Masaka, Mbarara, Fortportal ne Hoima\nEkidomola ky’amazzi kya 40 okuva mu kitongole ky’amazzi\nOmusolo ku bodaboda gwa 200,000 /- okuva ku 130,000/-\nGambolingi atereddwako emisolo\nPetulooli ne Dizero bongeddeko 50/-\nAmafuta g’etaala bongeddeko 200/\nSiggala ayongeddwako 25/-\nSsente zokuwola abayizi mu matendekero agawagulu ziri obuwumbi 500\nSACCO z’abasomesa obuwumbi 5


Bukedde Online - Poliisi eggadde 'olubiri' lw'omusamize e Mpigi\nPoliisi eggadde 'olubiri' lw'omusamize e Mpigi\nOkwogera kwa Muteesa II ku meefuga mu 1962\nEngeri musanvu kw'olabira omutujju\nOMUSAWO w’ekinnansi eyazimba ‘olubiri’ mw’abadde akuumira abantu abasukka mu 100, poliisi emuzinze n’eluggala ababaddemu bonna ne balagirwa okudda gye baava.\nPoliisi yasanzeemu abaana abali mu mbeera embi n’abakazi ab’embuto kyokka nga bazifunidde mu masabo gano.\nEdward Bbosa ew’e Luubu mu muluka gw'e Musa mu ggombolola y'e Kammengo mu Mpigi y'abadde n'olubiri, DPC wa Mpigi Julius Ayimbisibwe ky’ayise okukuumira abantu mu buwambe.\nAbaabaddemu baagezezzaako okulemesa RPC Hadijah Namutebi okuyingirayo nga bagamba nti nga Gavumenti bw’erina amateeka, n’olubiri luno lulina amateeka agafugawo ng’abakazi tebaluyingiramu nga tebanaabye ddagala.\nMwasangiddwaamu abaana abaazing'ama abasoba mu 50 era akulira ebyobulamu ku ggombolola, John Bosco n'abalagira okutwalibwa mu ddwaaliro e Butoolo mu bwangu.\nAbatuuze ku byalo bibiri; Ssama ne Luyubu beemulugunyizza ku bantu abasula mu masabo ago ne balumiriza nnyinigo, Bbosa olw'okubatulugunya nga bw’abatiisa okubaloga bafe singa bamuloopa mu mbuga z’amateeka.\nYabalemesa okukima amazzi ku nayikondo ye Luubu n’okukozesa kaabuyonjo nga n'ekifo tekibaddeemu kaabuyonjo.\nBbosa asangiddwa talina bisaanyizo bimukkiriza kubeera musawo wa kinnansi era akulira abasawo b'ekinnansi mu Kammengo, Nyanzi n'ategeeza nti tamumanyi mu kibiina kyonna eky'abasawo ab'ekinnansi kwe kumulagira ayingira mu kibiina agezesebwe oluvanyuma akakasibwe mu mitendera emituufu.\nSsentebe w’eggombolola y’e Kammengo, Fred Male ng’ayambibwako abakulira poliisi, baawadde Bbosa olunaku lumu ng’abalwadde b'abadde akuumirawo bonna bazze ewaabwe.\nPoliisi eggadde ''olubiri'' lw''omusamize e Mpigi\nAMASOMO GA SATIFIKEETI G'OSOBOLA OKUSOMA KU YUNIVASITE


Bukedde Online - Aba Express bubeefuse ne Bright Stars\nArsenal tekubwangako mupiira gutandise ssaawa...\nAbazannyi ba Express n'aba Bright Stars bagwang'anye mu malaka mu semi za Stanbic Uganda Cup\nAbazannyi nga basikang'ana ebitogi\nEBIKONDE katono binyooke mu mupiira wakati wa Bright Stars FC ne Express FC abazannyi bwe bagwananye mu malaka oluvannyuma lwa Andrew Kaggwa okuzannyisa ettima ku Arthur Kiggundu. Bright Stars yabadde ekyazizza Express FC e Mwererwe mu luzannya olusooka ku semi y’empaka za Stanbic Uganda Cup.\nDdifiiri Ashadu Ssemere n’abatendesi ba Express abaakulembeddwa George Ssimwogerere, James Magala ne Yusuf Balyejjusa badduse mu kisaawe okutaawulula abazannyi baabwe n’aba Bright Stars abaabadde batandise okusikang’ana ebitogi oluvannyuma lw’omuzibizi wa Bright Stars Andrew Kaggwa okulinnya Arthur Kiggundu mu ngeri embi ennyo.\nSam Senkoomi owa Bright Stars FC (ku kkono) ng'alwanira omupiira ne Micheal Birungi owa Express FC mu gw'oluzannya olusooka ku semi ya Stanbic Uganda Cup\nEmbeera bwe yakkakkanya nga Kaggwa aweereddwa kaadi emmyuufu, ate olutalo lw’abawagzi abaabadde bakasuka amayinja mu kisaawe nalwo ne lukooreera ekyaviriiddeko omupiira okuwummula okumala eddakiika nga 10.\nOluvannyuma abaserikal baayongeddwa ku kisaawe omupiira ne gugenda mu maaso.\nOmupiira gwawedde ggoolo 1-1 ng’eya Express yateebeddwa Micheal Birungi mu ddakiika eya 50 ate eya Bright Stars eyabadde eya peneti n’eteebwa Nelson Ssenkatuuka oluvannyuma lw’eddakiika ssatu zokka\nSsimwogerere yategeezezza nti Express mumativu n’amaliri ge baafunye e Mwereerwe, n’asuubiza nti e Wankulukuku baakuwangula.\nAba Express kyaddaaki bafunye ku ssanyu


Bukedde Online - Omukyala agambibwa okuzaala abalongo emirundi 5 bba abisambazze; Nakanwagi yali ayagala kunzita nenjawukana naye nga muzaddemu abaana 6 tekuli mulongo\nOmukyala agambibwa okuzaala abalongo emirundi 5 bba abisambazze; Nakanwagi yali ayagala kunzita nenjawukana naye nga muzaddemu abaana 6 tekuli mulongo\nAsse mukaziwe ng’amulanga kuwaana gwe yamusigulako...\nTaata saamuziika naye buli lw’anzijira wabaawo...\nAdded 22nd February 2015\nEBY’OMUKAZI eyavuddeyo n’ategeeza nga bwe yaakazaala abalongo emirundi etaano miramba bifuuse bya mpuna, omusajja gw’ayita Ssaalongowe, bw’avuddeyo n’ategeeza nga bw’atazaalanga ku balongo era ekitiibwa kya Nnaalongo akikozesa kwefunira nsimbi.\nSumayiya Nakanwagi abeera e Nateete yafulumidde mu Bukedde ku Ssande ewedde ng’asaba abazirakisa bamuyambe olw’okubulwa w’asula kubanga bannyini mayumba bamugoba olw’okubeera n’abaana abangi. Ayagala bamuyambe amalirize amakaage mw’asobola okukuumira abaana be, oluvannyuma lw’omusajja okumusuulawo.\nNakanwagi yali mukyala wange era nga tubeera ffembi nga twazaala abaana mukaaga. Kyokka yali mukyala mukambwe atayagala kugambwako era ng’obusungu alina bwa ttumbiizi.\nAbaana omukaaga be namuzaalamu tekuliiko mulongo yenna wabula yabazzangako buli mwaka era bw’obatunuulira amangu osobola okubayita abalongo. Ekirungi abaana yabazaalira mu malwaliro agamanyiddwa ng’asooka yamuzaalira Lubaga ate abataano abasembayo yagenda mu ddwaaliro e Mulago.\nNali nsuubula ngatto mu Owino nga ye asigala waka kulabirira baana. Nakuhhaanya ssente ne nzimuwa asuubule amatooke ng’agaggya ewaabwe e Mbarara n’agaleeta mu Kampala.\nBatte ng’ajjanjabwa mu ddwaaliro e Mulago mu 2012, Nakanwagi lwe yamwokya butto.\nEbintu byatambula bulungi ne tugula poloti tuzimbemu amaka mwe tunaakuliza abaana baffe. Mukazi wange yalina obuggya bungi nga bwe ndwawo okudda awaka alowooza ndi mu bakazi balala. Lumu nakomawo ku ssaawa nga 3.00 ez’ekiro maama w’abaana teyannyega kyokka enkeera bwe nakebera mu ssaati mwe nnali ndese ssente zange nga teziriimu. Namubuuza gye ziri nantegeeza nti azikwese nsobole okusiibako awaka abaana bandabeko.\nNamwegayirira okunziriza ssente n’agaana era saakola. Enkeera ku ssaawa nga 4.00 ez’oku makya nga nneebase ku buliri nneekanga okulaba ng’anjiira butto ayokya ku lubuto. Wakati mu kwerwanako, omulala yanjiikira mu maaso ne nfuluma nga nkuba enduulu. Abantu banziruukirira ne bantwala mu ddwaaliro e Mulago ng’okuva mu July 2012 bwe yanjiira butto siddangamu kumulaba.\nWaliwo mukulu wange eyakubira mwannyinaze eyali anzijanjaba e Mulago n’amutegeeza ng’abaana bwe babamusuulidde e Nateete ne mmulagira okubatwala ewa kitaange Haji Swaliki Ssesanga mu Ng’ando- Butambala era n’abatwala. Kyokka oluvannyuma omukazi yagenda n’abaggyayo n’abatwala ng’okuva olwo siddangayo kumuwuliza.\nOmukazi namukyawa lwa kunjiira butto naye abaana bange bannuma okulaba nga tebasoma, abawuunyeeza kyalo ku kyalo.\nEggulire Batte mwe yafulumira mu 2012 ng’ayokeddwa butto\nNjagala akwate abaana bange abampe. Abatwale ewa taata e Butambala gye yabaggya era akomye okulimba abantu nti yafiirwako ku baana kubanga abaana bonna weebali. Ekirungi tulina ebiggya abatwale abalage abaana bano we twabaziika. Ave mu kusabiriza ampe abaana bange.\nAgamba nti abaana be balongo era yabazaalira mu bamulerwa. Abalongo abasatu yabazaalira wa mulerwa kyokka yafa ate abalala yabazaalira wa mukwano gwe eyali abeera e Nateete kyokka mu kiseera kino tamanyi gy’ali. Ye teyazaalirako mu ddwaaliro era talina kiwandiiko kyonna.\n(Bino yabyogedde nga tategedde nti tumaze okuzuula kitaawe w’abaana.)\nAbazadde bakubiriziddwa okutwala...


Bukedde Online - Omubaka Allan Ssewanyana agguddwaako emisango ebiri\nOmubaka Allan Ssewanyana agguddwaako emisango ebiri\nOmubaka wa Makindye west, Allan Ssewanyana ayimbuddwa ku kakalu ka poliisi e Naggalama gy’amaze ebiro bibiri ng’aggaliddwa. Poliisi yamugguddeko emisango ebiri okuli; okukuma mu bantu omuliro n’okukuba olukuhhaana olutali mu mateeka.\nSsewannyana ng'afuluma ekkomera e Naggalama: Ekif: AMON MUKASA\nOmwogezi wa poliisi mu Kampala n’emiriraano, Patrick Onyango yategeezezza nti, Ssewanyana okuyimbulwa eggulo ku kakalu ka poliisi tekitegeeza kumuggyako misango wabula baakikoze kubanga essaawa 48 omusibe z’ateekeddwa okumala mu kaduukulu ka poliisi zaaweddeko eggulo.\n“Tumuyimbudde ku kakalu ka poliisi, naye tekitegeeza nti takyalina musango, tusuubira okumutwala mu kkooti amangu ddala nga fayiro ye ewedde bulungi,” Onyango bwe yategeezezza.\nOnyango yagambye nti, okulwawo okutwala omubaka Ssewanyana mu kkooti kyavudde ku kubeera nti baasoose ne baweereza fayiro ye ew’omuwaabi wa gavumenti kyokka n’agibaddiza ng’aliko ebintu ebikulu bye yabawabuddemu okugitereeza nga tebannamutwala mu kkooti.\nBbo abooluganda lwa Ssewanyana n’abawagizi be, eggulo bazzeemu okukonkomalira ku kkooti e Makindye gye baakedde nga basuubira poliisi okumutwalayo kyokka zzabadde ziwera ssaawa 8:00 ez’olweggulo ne bategeezebwa nti yabadde ayimbuddwa ku kakalu ka poliisi.\nSsewanyana yategeezezza amangu ddala nga yaakayimbulwa nti, eky’okumusiba tekigenda kumuggya ku mulamwa gw’aliko ogw’okwogera ku bintu by’alowooza nti by’ebiruma abantu b’akiikirira mu palamenti.\nSsewanyana yakwatibwa poliisi ku Mmande bwe yagenda ku ddwaaliro ly’e Kiruddu n’agezaako okulisibako kkufulu ng’agamba nti, embeera gye lirimu egenda kulwaza abantu.\nOw’emyaka 15 bamusse mu bukambwe


Bukedde Online - Solskjaer asuubizza okuzza ManU engulu\nSolskjaer asuubizza okuzza ManU engulu\nKyetume ne Doves balwanira bifo mu Big League\nKIMANNYIDDWA nnyo ku ttiimu okweyazika abazannyi, wabula ManU mu kusoberwa okungi yagenze mu Molde FC ey'e Norway ne yeeyazikayo omutendesi Ole Gunnar Solskjaer.\nOle Gunnar Solskjaer eyaddidde Mourinho mu bigere\nOno yali ssita waayo mu myaka gya 1990 nga ye y'asikidde Jose Mourinho eyagobeddwa ku Lwokubiri.\nManU okufuna Solskjaer 45, yasasudde Molde pawundi akakadde kamu n'ekitundu. Naye era asigadde ye mutendesi wa Molde ezannyira mu liigi y'e Norway, kino kiri bwe kityo kubanga mu ManU azze ku bwazike okutuusa May 2019.\n"Omukisa nga guzze okutendeka ManU, sirowooza nti waliwo omutendesi ayinza okugugaana era hhenda kufuba okulaba nga ngisitula okugituusa ku ddaala eddala sizoni w'eneggweerako" Solskjaer bwe yagambye.\nBwe yabuuziddwa lwaki tatadde mulimu gwa Molde, yazzeemu nti "Ekirungi liigi yaffe egenda kuddamu ku nkomerero ya March, nja kuba mpumbawumba egya ManU. Wabula nja kusigala nga ngoberera ebigenda mu maaso mu Molde"\nANAASALA MAN U KU KAGUWA?\nAbaali bagoberera omupiira mu 1999 tebayinza kwerabira Solskjaer. Era olwa May 26, 1999 lw'asinga okujjukirwa mu ManU bwe baali bazannya fayinolo ya Champions League ne Bayern Camp Nou ekya Barcelona.\nOmupiira Bayern yagukulembera 1-0 eyateebwa Mario Basler kyokka ddiifiri owookuna ng'amaze okulaga eddakiika 3 ezaayongerwamu ng'e 90 ziweddeko, ManU yateeba ey'ekyenkanyi.\nNg'ebula obutikitiki 37 omupiira guggwe, Solskjaer n'ateeba ggoolo ey'obuwanguzi.\nEngeri gye yataasaamu ManU mu 1999, n'etuuka okuwangula ebikopo bisatu okuli Champions League, FA ne Premier kisuubirwa ne ku luno agenda kugisala ku kaguwa edde emalire mu bifo ebina oba sinakindi okuvuganya ku Premier ne mu Bulaaya.\nSolskjaer, eyatuumwa 'Baby Faced Assasin (Bbebi ffeesi omutujju), olw'okuteebanga ggoolo ez'omutawaana, akola bulungi mu Molde kubanga yamalira mu kifo kyakubiri mu liigi yaabwe.\nWabula waliwo abafitina ManU batemye akakule bwe bawulidde omumyuka we, Mike Phelan, abadde akulira okugula abazannyi mu Central Coast Mariners ey'omu Austria nti y'esmbye mu liigi yaayo. Mu mipiira 8 erinamu obubonero bubiri era baajereze nti, "ManU efuuse ssengavuddemungazzeemu."\nAbatendesi bano baakuyambibwako Michael Carrick ne Kieran McKenna.\nEnkya, Solskjaer asuubirwa okwogera eri bannamawulire nga yeetegekera omupiira ManU gw'egenda okukyalira Cardiff ku Lwomukaaga mu Premier. Solskjaer yatendekako Cardiff wakati wa January ne September 2014.\nAbakungu ba ManU bawadde Solskjaer, ebiragiro omuli; Okugatta abazannyi amalewo obukuku mu ttiimu.\nAbakungu n'abawagizi ba ManU bakkiriza nti singa akasenge katereera ttiimu yaabwe esobola okukola obulungi.\nBongerako nti kino kijja kuzza emitima gy'abawagizi olwo n'enduulu yeeyongere ku kisaawe ManU eryoke efuntule buli ekigisala mu maaso.\nMu kulangirira Solskjaer, akulira emirimu mu ManU, Ed Woodward yagambye nti, "Solskjaer yali ssita waffe amanyi bulungi ennono ya ManU. Omupiira yaguzannya n'akakasa ensi ate mu kugutendeka mmo.\nEbyafaayo bye mu ManU byongera okukakasa nti emuli mu musaayi, tukkiriza nti agenda kukola ebirungi naye okusinga kugatta bazannyi."\nMAN CITY ERI KU 'QUARTER'\nMu ngeri y'emu, Man City yafunvubidde okuyitawo okutuuka ku 'quarter' mu mpaka za Carabao Cup, bwe yawangulidde Leicester (3-1) mu peneti.\nBaasoose kulemagana (1-1) mu 90. Ate Burton ezannyira mu 'League one' yanduddemu Middlesborough eya Championship ku ggoolo 1-0.\nNneesunga bbebi waffe\nArsenal eguzeeyo omuzannyi omulala\nDr. Bbosa acamudde abaana ba Lubiri SS\nEkisaakate kya Nnaabagereka kyakwetooloola amasomero 10 mu Kampala\nEkisaakaate kigenda mu maaso e Katende Mawokota\nKabaka agaddewo ekisakaate n'akubiriza abaana okunyweza obuntubulamu


Basonze ettoffaali lya bukadde 100 e Rakai\nKATIKKIRO wa Buganda, Charles Peter Mayiga yayaniriziddwa mu kitiibwa mu disitulikiti y’e Rakai gye yagenze okukung’aanya ettofaali ly’okuzzaawo Amasiro ge Kasubi mu kaweefube gw’aliko okwetoloola Buganda ng’asonda ensimbi zino.\nKATIKKIRO wa Buganda, Charles Peter Mayiga yayaniriziddwa mu kitiibwa mu disitulikiti y’e\nRakai gye yagenze okukung’aanya ettofaali ly’okuzzaawo Amasiro ge Kasubi mu kaweefube\ngw’aliko okwetoloola Buganda ng’asonda ensimbi zino.\nKatikkiro mu Rakai yatuuseemu essaawa 4:00 n’ayanirizibwa mu kabuga k’e Lwanda awali ensalo\nya Kooki ne Buddu.\nYayaniriziddwa abaana b’amasomero n’abakungu ba Kooki ababadde bakulembeddwaamu Katikiro Muky. Gertrude Ssebugwaawo n’abakungu ba disitulikiti abaakulembeddwaamu Robert Benon Mugabi ssentebe wa Rakai.\nBaagenze butereevu ku mbuga y’essaza e Kooki awali ekitebe kya disitulikiti era wano abakungu ab’enjawulo we baataandikidde okuwaayo etoffaali wakati mu kusanyusibwa kkwaya z’abayizi b’amasomero.\nWano ne Katikkiro wa Kooki Muky. Ssebuggwaawo we yaweereddeyo ente bbiri ng’emu ya ttoffaali ate endala makula ga Kabaka.\nOluvannyuma Katikkiro yayolekedde Kyotera gye yayaniriziddwa Pokino Vincent Mayiga\nn’abakungu abalala abaabadde bakulembeddwaamu Looya Cissy Nantongo n’abakungu ba\nYatwaliddwa butereevu mu paaka y’e Kyotera awategekeddwa okusonda ensimbi era\ngye byakidde ng’obukadde 100 bwe busondeddwa mu mpeke okuva mu Rakai.\nKatikkiro ng’ayogerako eri abantu, yasiimye enyaniriza gye bamwaanirizaamu mu Rakai\nn’asiima n’ettofaali lye yagambye nti kyamususseeko okuweza obukadde 100 be ddu!\nYalabudde abaganda okukomya okwekubagizanga buli kiseera nga bejjukiza ebye 1966 Obote we yalumbira Obuganda n’agamba nti bino babiveeko bakole nnyo okwegobako olukokobe lw’obwavu kuba kino kye yalabye ne mu Ankole.\nAbantu bangi baawaddeyo ettoffaali omwabadde abasuubuzi e Rakai okwabadde ne Evinaali Ssendi owe Kyotera eyawaddeyo obukadde buna, Dr. Kigozi owa Rakai Project ettofaali lya bukadde butaano ne bannabyabufuzi nga omubaka Kasolo, Ssentebe Mugabi ne Muky. Kabanda eyawaddeyo obukadde bubiri.


Bukedde Online - Okuloota omusota ogwâ€™emitwe ebiri kuba kulabulwa\nKawempe efuuse ttambiro - Batuuze\nDP yakona, nze nnyinza okugizza obuggya mu...\nAdded 7th July 2009\nKitegeeza okusonyiwagana nâ€™okuddingâ€™ana ne mukwano gwo bwe mwali mukyawaganye.\nNANTONGO e NansanaÂ yaloose alaba omusota ne bagukuba ne gufa oluvannyuma nâ€™aloota nga bagenze ne muganzi we mu loogi nâ€™amuviira ate oluvannyuma nâ€™amulaba ne batuula bombi ku lubalaza. Kikulabula oku\nNANTONGO e NansanaÂ yaloose alaba omusota ne bagukuba ne gufa oluvannyuma nâ€™aloota nga bagenze ne muganzi we mu loogi nâ€™amuviira ate oluvannyuma nâ€™amulaba ne batuula bombi ku lubalaza. Kikulabula okunywerera ku nteekateka zo kubanga bwâ€™onoosagaasagana, wandigwa mu mitawaana.\nNSUBUGA e Masaka, yaloose ngâ€™alaba omuwala gwe yakyawa ngâ€™ali ne muganzi we nga banyumya bulungi. Kino kikulabula okwewala okudda mu mivuyo gye walimu, si kulwa nga ku luno obulwa omuntu akujuna.\nHENRY Sekabuza e Ntebe, atera okuloota ngâ€™akuba omwana we. Kikulabula okukola ku kintu ekikulu kyâ€™obuusa amaaso mu kiseera kino ngâ€™omuzadde oba omukulembeze.\nALLAN e Busega yaloota ngâ€™abantu bamugoba ne bamukuba amasasi oluvannyuma ne yeekweka.Â Kikujjukiza okumanya nti obulamu bubwo era nga tosaana kuleka bantu balala kubuzannyirako nga bwe kiri ennaku zino.\nERA yaloose nga bali mu kyalo bookya ennyama yâ€™ente nâ€™enkoko nga bigattiddwa wamu wabula ngâ€™ennyama ennyogogaÂ kyokka ngâ€™eri ku kyoto. Kikulabula ku mukoloÂ gwe wandyewaze oleme kwonoona linnya lyo.Â\nSTELLA Nawuggu owâ€™e Kinoni Masaka yaloose alwana nnyo amannyo ge ne gavaamu. Ekirooto kino kitegeeza kufiirwa omu ku bâ€™olubu lwo owâ€™emyaka emingi oba omuntu omukadde abadde omumanyifu mu ggwanga.\nRONALD Magezi e Kasubi, atera okuloota ngâ€™anyumya akaboozi ne bannyina. Kiranga ebikolwa ebyâ€™obugwenyufu mu famire yammwe oba omu ku mikwano gyo abiyingiridde.\nERA olulala yaloota ngâ€™asinda omukwano nâ€™omukazi gwe yayawukana naye. Ekirooto kino kitegeeza bisiraani ebinaakuzza mu miroboli gye walimu edda mu kifo kyâ€™okugenda mu maaso.\nPETER Sekkadde owâ€™e Kampala, yaloose omusota ogwâ€™emitwe ebiri. Kino ekirooto kibeera kikulabula okubeera omwegendereza mu bintu byâ€™okola kubanga waliwo omuntu omukyamu agezaako okukuwabya.\nJOYCE Nalukwago owâ€™e Gayaza atera okuloota ngâ€™alinnya ensozi. Kino ekirooto kikuzzaamu amaanyi obutaterebuka nâ€™ova ku ntegeka zâ€™oliko mu byâ€™enfuna kubanga ojja kuwangula singa oteekamu obugumiikiriza.\nYASIN owâ€™e Gayaza aloota nnyo ngâ€™atambulira ku mazzi. Ekirooto kino kibeeraÂ kitegeeza nga bwâ€™onootera okutuuka kwâ€™ekyo kyâ€™oluubirira, naye toweera nga tonnakituukirako ddala.\nERA yaloota ngâ€™atambulira mu mazzi nga goonya amugoba. Kitegeeza nga bwâ€™oludde okutuuka ku kyâ€™oluubirira olwâ€™omuntu omubi gwâ€™opepeya naye.Â\nBUKENYA e Juba, atera okufuna ekirooto ngâ€™agudde mu nnyanja oba ngâ€™emmotoka etambulira mu bbanga.Â Kitegeeza akantu kâ€™oyita akatono sso nga kazitowa, kâ€™ogaanyi okukolako. Kirungi weewalirize okakoleko nga bukyali.\nJANE e Masaka yaloota ngâ€™afumbye emmere nâ€™ekona. Kikulabula okutereeza akâ€™obukazi akakubulamu okubeera ngâ€™abakazi abalabufu bwe babeera.\nONO wâ€™e Nakasongola alina abaana basatu naye atera okuloota ababiri abasooka nga bagudde mu kinnya. Kitegeeza ekintu ekituufu kyâ€™abuusa amaaso mu ndabirira nâ€™enkuza yâ€™abaanabo.\nANNET owâ€™e Masaka yaloose ngâ€™azadde omwana nâ€™ayogererawo, nâ€™atambulirawo. Kino kitegeezaÂ okufuna ekintu kyâ€™otetaaga okuva ewa mukwano gwo kubanga naawe okirina.\nNAMIREMBE e Bukomansimbi yaloose nga bamutundulamu envunza nnyingi. Kitegeeza ekizibu kyâ€™olina kyâ€™osaana okutereeza. Bwe wabeerawo omuntu akuwabula muwulirize oleme kwejjusa.\nMILLY Nakalema e Gangu atera okuloota ngâ€™akwata mu bubi. Kitegeeza obugagga obukyakulemye okufuna sso nga buli mu maaso go naye nga tobulaba. Â Â


Bawannyondo bagobye abakadde mu nnyumba\nPaul Ssemanda, 90 ne mukyala we Joyce Ssemanda (75) abatuuze b’e Nansana mu West II Zooni be baagala Gen Kayihura abayambe okussa mu nkola ekiragiro kya kkooti ekyabaweereddwa nga bagamba nti akulira poliisi y’e Wakiso, Justus Tasobya yagaanyi okubayamba.\nABAKADDE bawannyondo ba kkooti be baasuulidde ebintu ebweru balaajanidde omuduumizi wa poliisi mu ggwanga Gen. Kale Kayihura okubayamba okussa mu nkola ekiragiro kya kkooti ekiyimiriza omugagga obutabasengula.\nNga December 12, 2016 bawannyondo ba kkooti nga bakulirwa Godfrey Kintu baawambyeeko Ssemanda ekizimbe kye n’oluvannyuma ne bamukasuka wabweru nga bakolera ku kiragiro kya kkooti ekyateekebwako omukono gw’omuwandiisi wa Kkooti Enkulu Samuel Twakyire oluvannyuma lw’okusalwa kw’omusango gw’engassi Jane Kabonge ne Nansana Town Council gwe baaloopa Ssemanda.\nSsemanda agamba nti nga December 15, 2016 we yafunidde ekiragiro kya kkooti ekiziyiza omugagga obutabasengula, bawannyondo ba kkooti baabadde tebannawandiikira kkooti mu butongole kugitegeeza nti ekiragiro kya kkooti ekyasooka kiteekeddwa mu nkola.\nEdward Makanga, mutabani wa Paul Ssemanda yategeezezza nti ekizimbe kya kitaawe ekisangibwa e Nansana ku luguudo lw’e Hoima nga kibalirirwamu obukadde 300, bawannyondo ba kkooti baakozesa obukuluppya ne bakiranga mu mawulire nga balaga nti kisangibwa mu Canan Estate era nga kibalirirwamu obukadde 13 kyokka ne bakiguza abagagga Micheal Tugyetwena ne Elizabeth Tugyetwena ku 6,500,000/- zokka ekintu ekitakkirizika.\nSsemanda annyonnyola nti Bawannyondo ba kkooti tebaagoberera mateeka nga bamukasuka wabweru okuva mu nju ye ekyawaliriza batuuze banne okwegugunga ne babambula ebibaati ebyali bikubiddwa ku kizimbe kye era nga mu nkola egoberera amateeka kyali kikakata ku Tashobya okukiyimiriza.\nYayongeddeko ng’ebintu bya kitaawe bawannyondo bye baakasuka wabweru ebimu byabbibwa ate nga n’ebyasigalawo byonoonekera wabweru olwobutaba na nju we babikuumira.\nBukedde bwe yatuukiridde Tashobya ku ssimu yategeezezza nti ekiragiro kya kkooti, Ssemanda kyalina kifu kuba we yakifunira nga bamaze okumukasuka wabweru ate nga kyo kiziyiza bawannyondo ba kkooti kumukasuka wabweru okuva mu kizimbe kye. N’agamba nti bye yakola byonna yagoberera mateeka nga bwe galagira.


Bukedde Online - Ttiimu ya KCCA bagiyiyeemu kavu wa bukadde 750\nKCCA efulumizza pulaani y'ekisaawe ekipya...\nKCCA egudde mu kavu wa ssente\nMagogo ku kkono, omukungu wa Prime media wakati ne Jenniffer Musisis\nTTIIMU ya KCCA eyongedde oggwa mu bintu bwe funye obukadde obulala 750 okuva mu kkampuni ya Prime Media.\nEno ye Kampuni ey’okubiri mu bbanga lya mwaka gumu okussa ssente mu Ttiimu ya KCCA era ng’eyasooka yali ya Star times.\nEttu lino lwanjuddwa akulira ekitongole kya KCCA mukyala Jennifer Musisi ku kabaga akaategekeddwa ku wooteeri ya Imperial Royal akaategekeddwa okunyweza enkolagana wakati wa Tiimu ya KCCA ne ne bamusiga nsimbi abassa ssente mu ttiimu ya KCCA.\n“Tuli basanyufu olwa kampuni nga Prime Media okuvAayo ne yegatta ku Star times okutandika okuteekamu ssente kubanga KCCA FC ye ttiimu yokka mu Uganda erina ebisaanyizo byonna ebisikiriza siponsa yenna okutandika okukolagana nayo mu by’okulanga.\nEra ndi musanyufu nti embeera eno egenda kutugyako puleesa y’okusakiriranga ttiimu ssente buli kiseera nga bwe tubadde tukola era nsuubira nti kati tugenda kussa ekikkowe era tufune ku buweerero”,bwatyo Musisis bwe yategeezezza.\nKu mukolo gw’egumu Mike Mutebi kwe yayanjulidde Dennis Okoth nga kapiteeni wa KCCA omujjuvu wamu n’omumyuka we Joseph Ochaya.\nOmukolo gwetabiddwako abaaliko abazannyi ba KCCA bakulembeddwamu Frank Kyazze Ssali Ggoogolimbo ne Tom Lwanga,abakungu ba star Times abakulembedwa Aldrine Nsubuga,abakungu ba FSL ne FUFA abakulembeddwa Arinaitwe Lugyendo ne Moses Magogo eyebazizza KCCA olw’okubeera kiraabu esinze okutuukiriza ebisanyizo bya FUFA ebigenda okuyamba okuzimba omupiira gwa Uganda nga ne pulojekiti ye eya 2019 mwogitwalidde.


Bukedde Online - Enjala esannyalaza emirimu mu katale k'abalimi e Kinoni\nEnjala esannyalaza emirimu mu katale k'abalimi e Kinoni\nAbamu ku basuubuzi nga balaga amabidde ge basuubula kati mu kifo ky'amatooke\nWADDE ng'ekuba egenda eddamu okutonnya mu bitundu bya Uganda ebimu era ng'enemmere etandise okuddamu okubala naye akatale k'abalimi e Kinoni mukyajjuddemu mbidde n'endiizi.\nAbasuubuzi abobugaali ne piki piki kwogatta ab’emmotoka baasombanga amatooke n’ebika by’emmere ebirala kati bakeera kuleeta mbidde za mussa,kivuuvu n’endiizi bye bajjuza mu katale.\nAbasuubuzi abatuukiriddwa bategeezeza nti mubalimi gyebasuubulanga amatooke mukiseera kino ensuku zaakamizza olw’okukanduka omusana ogwazookya ate n’emmere enkalu nga\nlumonde,ensujju ne muwogo tebinabaayo.\nAkatale kano kasangibwa mu kabuga k’e Kinoni mu ggombolola y’e Kisekka mu disitulikiti ey’e Lwengo ku luguudo oluva e Masaka okudda e Mbarara.\nWabula abasuubuzi bagamba nti n’amatooke agalabikayo, bannanyinigo tebageggyaako so nga n'abasobola okugatunda ku nsuku ez’amanyi bagaseera nga ettooke erimu ku mugogo balitunda wakati 15000/- ne 20000/- ekitali kyangu kugasuubuza nabo babeeko kyebafuna.\nWabula ateera mubirime ebirala okuli ennyanya,emboga,obutungulu n’enva endiirwa ebyaletebwanga mu katale kano tebikyalimu nga n’emidaala gyabyo kati abasuubuzi bafumbiramu buugi ate nga nagyo gikutte mu mbinabina.\nWano bawalampye abakulembeze babwe okuli sentebe George Mutabaazi okuba nga tebabayambye ku ddagala ly’ebiwuka ebivudeko okukandula ensuku,awamu n’okufuula okufukirira ebirime okuba okwenkizo enjala efuuke lufumo mu Lwengo.\nMbidde bamukutte ne bamuggalira e Masaka


Bukedde Online - Muganda wa Kitatta ayogedde engeri gye battamu omukozi wa Case Hospital\nMuganda wa Kitatta ayogedde engeri gye battamu omukozi wa Case Hospital\nPoliisi erabudde Kirumira ku by'okulekulira...\nBye bazudde kummundu za Kitatta\nAMAGYE gazizzaayo muganda wa Kitatta ne banne bwe bavunaanibwa omusango gw’okutemula eyali omubazi w’ebitabo ku Case Hospital, Francis Ekalungar we baamuttira ne balaga abaserikale engeri gye baamuwambamu ne bamutta omulambo ne bagukumako omuliro.\nHuzair Kiwalabye, muganda wa Kitatta.\nAmagye gaatandikidde ku Case Hospital Ekalungar we yasimbula nga January 2, 2018, Resty Nannyondo n’abakuumi b’eddwaaliro Hamza Mulema ne Vincent Chandia ne bannyonnyola omulimu gwe baakola mu butemu buno.\nOkukola kino, abajaasi ba Joint Anti-Terrorism Task Force (JATT) nga bali wamu ne poliisi y’e Kajjansi, baayise mu kkubo, Ekalungar lye yayitamu bwe yali atwala ssente obukadde 15 mu bbanka ya DFCU ku Forest Mall e Lugogo.\nAbasibe baabadde basibiddwa kantuntunu ku maaso nga bapakiddwa mu mmotoka ekika kya Toyota Hiace UAH 738Z era bakira baggyayo omu kw'omu nga bwe bamubuuza bye beetaaga nga gwe bamala gwe bazzaayo nga baggyayo omulala.\nBwe baatuuse okumpi n’ekitebe kya Yitale okuliraana minisitule y’ebyobulamu, baggyeeyo Huzair Kiwaalabye muganda wa Abdallah Kitatta agambibwa nti ye yakung'aanya banne aba Bodaboda 2010 n’abasomeramu omulimu gwe baali babawadde.\nAbasebe baabadde bakuumirwa mu mmotoka ekulembedde.\nKiwalabye yabalaze buli kimu kye baakola nga bagoberera Ekalungar n’alaga n’ekifo we bamufundiza okumukwata bamuteeke mu mmotoka.\nBwe yannyonnyodde ebibye ne bikoma, ne baggyayo Muzamir Mawa ddereeva wa Dr. Kato Ssebbaale akulira eddwaaliro lya Case Hospital Ekalungar gye yali akola.\nMawa bamulumiriza nti ye yawa Kiwalabye n’aba bodaboda omulimu gw’okutta Ekalungar ng’ayita mu kanyama poliisi gw’emanyiiko erya Musa lyokka ng'akola ku bbaala emu mu Kampala.\nBakira buli gwe baggya mu mmotoka, bwe bamusumulula kantuntunu nga bamubuuza nti, ‘kino ekifo okimanyi’ nga naye abaddamu nti ‘ye’ ng’olwo bamubuuza nti ‘kiki ky'ojjukira ekyaliwo’ ng’alyoka atandika emboozi ye ne by’ajjukira bye yakola.\nBwe bazzizzaayo Mawa mu mmotoka eyabaddemu ab’emmundu ennene abaabadde bakuuma abasibe, baggyeeyo omusajja omulala naye annyonnyole.\nAgamba nti okugoba mmotoka baali baleekaana nti ‘omubbi omubbi’ bwe yalaba nga bamugoba n'ayongeza sipiidi.\nOno annyonnyola nti, musajja wattu eyali mu mmootoka gwe baali bagoba nti mubbi, yagezaako okudduka wabula bweyatuuka okuweta ayingire ku Binaisa Road n’asanga akalipaggano n’asiba. Wano, pikipiki zonna ezaali ziwamatuka waggulu nga zimugoba, zaasibira ku mmotoka ye ne zimutomera emabega. Agamba nti, omusajja olw’okubanga yali atuuse awali abantu, yava mu mmotoka alabe abamutomedde yennyonnyoleko nti si mubbi awo we baamukwatira.\nOno, yannyonnyodde nti, bwe baamutomera, pikipiki endala n’emmotoka ekika kya Super Custom eyali ebavaako emabega zaamwekiika mu maaso, mu mmotoka (Super Custom) ne muvaamu omusajja eyali ayambadde enkofiira y’amagye.\nAgamba nti, mu kiseera kino, Ekalungar yali avudde mu mmotoka era awo we baamukwatira ne bamuteeka mu Super Custom ate omusajja omulala omunene n’avuga mmotoka ya Ekalungar (Premio).\nOluvannyuma lw’okunnyonnyola bino, baasimbudde ne boolekera e Kajjansi gye baamwokera era Mawa n’alaga abaserikale engeri gye baamutta omulambo ne bagusiba ku nku ze baakola mu ngeri y'akatandaalo omulambo ne baguyiwako amafuta ga petulooli ne bagukumako omuliro ne gusigalako mutwe na mikono egy'ekikuggu.\nOluvannyuma lwa bino, abakwate bazziddwa mu mmotoka ne babazzaayo mu kaduukulu. Bano, baakwatibwa mu kiwendo amagye mwe gaakwatira ne Abdallah Kitatta omuyima wa Bodaboda 2010.\nEkikwekweto kyatandika nga January 19 abajaasi ne bakwata Kiwaalabye, Joel Kibirige n’abalala.\nKitatta ne basajja be abalala 12, baavunaaniddwa mu kkooti y’amagye ku Mmande ate Kiwalabye n’abalala munaana ne basigala mu mikono gya poliisi egenda okubavunaana emisango esatu, ogw’obutemu, obubbi bwa mmotoka n’okubba ssente.


Bukedde Online - Bannange temunswaza ndi Faaza\nMUSAJJA wa Katonda eky’okubeera mu gganduula tekyamulobedde kulaga ky’alinawo. Omulyoyi w’emyoyo mu ssomero lya Rubaga Girls era nga Faaza mu kigo ky’e Lubaga ku Lutikko yacamudde abantu, abasomesa b’essomero eryo bwe baabadde battunka n’abazadde mu kusika omuguwa.\nFaaza Deogratius Kiibi yasoose kugaana kwetaba mu mpaka zino olwo kalabaalaba w’olunaku n’atandika okumujubisa nti kirabika talina ludda.\nKino kyamuwalirizza okubategeeza nga ku mulundi guno bw’agenda okubeera ku ludda lw’abazadde era n’abeeyungako naye nga bw’abagamba nti basika nnyo tebamuswaza kuba ye Faaza era okukkakkana nga basibaganye. Baabadde ku lunaku lw’emizannyo olw’essomero lino.\nOkussaawo disitulikiti tekiyamba ffenna


Bukedde Online - Engeri gy’otuusa obubaka ku munno\nEngeri gy’otuusa obubaka ku munno\nAmaanyi g’ebbomba eteriiko kiwujjo\nBya Mpuna! Olubuto lwe nnina ssi lwa baze...\nAdded 7th October 2019\nAbasajja bo oluusi banguyirwa okwogera kye baagala, naye ate bwe gutuuka ku bakazi bangi babunira bubunizi, olwo omusajja n’akola by’ayagala.\nAbaagalana nga beekubye oluuso\nABAAGALANA oluusi babuusa amaaso ensonga y’okuwuliziganya nga bali mu kisenge.\nAbakazi abamu bagamba nti oluusi okwogera kuyinza okulema, naye balina bingi bye bakola nga ssinga omusajja afaayo ategeera obubaka munne bw’aba ayagala okumutuusaako.\nChristine Nabukenya, abuulirira abafumbo ng’abeera Wakiso yagambye nti abaagalana bayinza okukozesa ebintu eby’enjawulo buli omu okutuusa ku munne obubaka nga bali mu kisenge omuli.\n1. Amaaso. Abaagalana muteekeddwa okukozesa ennyo amaaso gammwe naddala nga waliwo abantu be muli nabo mu nnyumba. Munno osobola okumutemyako n’eriiso limu n’ategeera ky’otegeeza era ojja kulaba ng’atuuse w’omwagala mu bwangu. Ssinga munno omunyigira ku liiso era ajja kutegeera nti omukakasa nga bw’omwagala.\n2. Olulimi. Osobola okukozesa olulimi munno n’ategeera ky’oyagala. Kino okusinga abawala be batera okukikozesa. Ayinza okusowolayo akasongezo k’olulimi mpolampola n’akazannyisa wakati mu mannyo mu ngeri ya kookoonyo n’okuwoomereza. Omusajja amany ensonga bw’alaba kino amanya munne gy’amutwala era kizibu okuwalira.\n3. Ebigere. Bwe mubeera mu ddiiro oba ku mmeeza nga mulya, osobola okuyisa amagulu n’okoona ku munno mu ngeri y’okumunyonyoogera. Mu kusooka ayinza okwekanga naye bw’anaakutunuulira naawe n’omunyigira ku liiso ajja kumanya obubaka bw’oyagala okumuweereza era ajja kubwanukula.\n4. Omutwe. Munno osobola okwogerezeganya naye ng’okozesa omutwe osobola okugunyeenya ng’oguzza gy’oyagala munno agende, okugeza mu kisenge. Ate ku ludda lw’omukazi bw’asangibwa ng’alina enviiri mpanvu aziwuuba azizza ku ludda gy’akwagala era wano omusajja omukujjukujju abeera yategedde dda ekyokukola.\n5. Emikono n’engalo. Bino bye bisinga okutuusa obubaka mu nsonga y’okuwuliziganya naddala nga muli mu kisenge. Osobola okukozesa emikono gyo munno n’omukwata mu bifo byenkizo era wano ne bw’oba toyogedde kigambo kyonna obeera wamubuulidde dda kyoyagala mukole.\n6. Eddoboozi. Ebiseera ebisinga kasita owulira nga munno abadde aboggoka akyusizza mu ddoboozi, tegeera mangu nti essaawa mulindwa yatuuse dda. Munno kasita atandika okwogera mu kaama oba okunanaagira mu by’ayogera tomulumya, muyambeko mukwatagane, otaase embeera.\nSsenga akuleetedde by'osobola okukola okunyumirwa akaboozi mu bbubumu\nLeero Ssenga wa Bukedde akuleetedde amateeka agafuga ekitanda ky'abafumbo\nEnsobi z’abasajja eziremesa abakazi okuweza ag’emugga


Tukuletedde Agnes Kwagala Tumusiime omuvubuka ayagala ekifo ky’omubaka omukyala owa Sembabule. – Watchdog Uganda\nEBY’OBUFUZI mu Disitulikiti ye Sembabule by’eyongeddemu ebbugumu, oluvanyuma lw’omuvubuka embula kalevu Agnes Kwagala Tumusiime okw’esowolayo avuganye ku kifo ky’omubaka mu Palimenti omukyala.\nEkifo mu kiseera kino kirimu omubaka Hanifer Kawooya Bangirana akimazeemu emyaka 15, era nga kigambibwa nti mu kiseera kino nti ayolekedde okukyabuulira yeesogge olw’okaano olulala mu kitundu kya Mawogola eyamaserengeta.\nKwagala Tumusiime yaani;\nNazalibwa nga 15 omwezi gw’omwenda 1989 ku kyalo Kagango ekisangibwa mu muluka gwe Lwentale mu Gombolola ye Mitima, Mawogola North mu Disitulikiti ye Sembabule.\nKitange ye mugenzi Isaac Tumusiime ne maama ye Kente Pheobe Tumusiime.\nMu maka ga Kitange twazaalibwa abaana 7 era nze omwana ow’okubiri.\nNatandika okusoma mu ssomero lya Kawanda Pulayimale era eky’omusanvu ne nkituulira mu ssomero lya Sembabule Church Of Uganda Primary school elisangibwa mu Town Council ye Sembabule.\nSiniya esooka nagisomera mu ssomero lya St. Charles Lwanga SS e Lwebitakuli Sembabule, okutuuka mu y’okuna era nga eno nze nali nkulira abayizi mu ssomero okuva mu siniya ey’okubiri, ate ey’omukaaga nagituulira ku ssomero lya Masaka SS e Masaka, eno nayita bulungi kyokka mu kiseera ekyo maama ye yali atulabirira yekka era kyamuberera kizibu okunnyongerayo ku Yunivasite yadde nga nali nkoze bulungi.\nAgnes kwagala ku kkono ne Hon. Hanifah Kawooya Bangirana gwagenda okuddira mu bigere e Sembabule\nWano yafubanga okulima n’okulunda naye olw’okuba twali baana bangi ate nga yatulabirira yekka, embeera yamukalubirira nasooka eby’okusoma kwange okubimma amazzi.\nOluvanyuma lw’okumala akaseera nga ntudde waka ensimbi ezinyongerayo nga sizirabako, Katonda yaleeta kojja wange Fausitine Ntambala ne muyitiramu ebizibu bye nali mpitamu kubanga okusoma nali nkwagala nnyo naye nga amagezi aganyongerayo sigalaba.\nOno yatuukirira abaami abazira kisa 2 okuli Dr. Charles Kanyesigye eyali akulira ettendekero lya Nsamizi Training Insititute mu Mpigi saako ne Mwami Charles Nkuranga nabategeeza nga bwe yalina omwana eyakola obulungi ekibiina eky’omukaaga naye nga atudde waka.\nBano bansaba ebiwandiiko byange ne mbibatwalira era amangu ddala bampa ekifo mu Ttendekero e Nsamizi ne nsoma essomo ly’okutandikawo emirimu (Enterprenurship) ku ddaala lya Diploma.\nNga ndi e Nsamizi abayizi abava mu maserengeta ge Ggwanga (Western Region) bannonda mbakulembere era emyaka gyonna 2 bantekamu obwesige era ne tukolayo emirimu mingi, egikyajjukirwa ne mu kiseera kino yadde nga twavaayo.\nOlw’obukozi bwange n’okufaayo ennyo ku binsomesebwa ebibuuzo byagenda okudda nga nfunye Diploma eye ddaala erisooka (First Class Diploma), era ne mpeebwa omukisa okweyongerayo okusoma Diguli mu bye mbeera z’abantu mu Ttendekero e Makerere naye ne ngimaririza.\nE Makerere bwe navaayo nafuna omulimu mu kitongole ekiwandiisa abantu okufuna endaga muntu NIRA, era emirimu nagikolera nnyo mu kitundu kya Lubaga Division mu Kampala.\nWakati nga nkola ne NIRA Kojja wange Rwakeiru Emmanuel yansikiriza okwegatta ku kkampuni ya Convenant Hard Ware LTD etunda ebintu ebikozesebwa ku kuzimba gye nkolera mu kiseera kino mu kitongole ky’okunoonya obutale (Sales Department).\nEbyansikiriza okwegatta ku by’obufuzi\nOlw’okuba mu massomero gonna mwe nayita nali mukulembeze nalaba nga waliwo ebbanga ddene wakati wa balonzi be Sembabule nabakulembeze, kubanga abantu abasinga bakaaba olw’okubatwalako ettaka lyabwe nga tewali ayamba yadde okuboogerera, songa mwattu baalonda abakulembeze baabwe era nga babagala nnyo.\nNange nzenyini ebyaffe byatwalibwa byonna abeeyita abagagga ku kyalo kyaffe, naye nga teri atuyambyeko yadde akatono okubizza, kyokka nga maama wange mu bunaku bwe bambi yafuba ekyetaagisa okutuukirira abakulembeze abali mu buyinza ekiseera ekyo naye teri kye baakolawo, ne ntuuka okulowooza nti ekitundu kye waffe kyetaaga abantu abakulidde mu bizibu nga nze era abamanyi ebizibu byabwe.\nNjagala nnyo eddoboozi lya bantu be Sembabule naddala abakyala n’abawala liwulirwe mu lukiiko lwe Ggwanga olukulu, saako n’okubayambako mu bizibu bye basanga omuli abaana abawala okuzaala nga bakyali bato saako n’abakyala okulekerwa obuvunanyizibwa bwa maka nga abasajja babasuddewo.\nAbavubuka be Sembabule nabo Tumusiimeabakutteko nga ayita mu byemizannyo\nSinga abantu be Sembabule bampa omukisa okubakulembera ngenda kufaayo okulwanirira ebintu bya bamulekwa ne banamwandu ebyanyagibwa abantu abeeyita abagagga abatagambwako ku Sembabule kubanga amaka mangi gakaaba tebakyalina katu konna byonna byatwalibwa nga tewali ayamba.\nKwagala Tumusiime ayongerako nti bwawebwa omukisa tajja kugumikiriza muze gwa kufumbiza baana bato, ogusinga okuba ogw’omutawana mu Sembabule kyagamba nti kye kimu ku bisinze okuzza ekitundu kyabwe emabega.\nAbavubuka agamba nti ku mulundi guno ssi bakulekebwa bbali nga bwe gubadde, era eby’emizannyo agenda kubitekamu amaanyi mangi, okubatandikirawo emirimu bejje mu bwavu ne bilala.\nEkitundu kye Sembabule mu bujjuvu.\nSembabule nga Disitulikiti elimu amagombolola 18 okuli Mateete, Lugusuulu, Kawanda, Mabindo, Mijwala, Ntuusi, Bulongo, Nabitanga, Lwemiyaga, Kyera, Mateete Rural, Sembabule Town Council, Lwebitakuli, Katwe, ne Nakasenyi.\nAbatuuze abawangalira mu kitundu kino balimi, balunzi era basuubuzi.


Bukedde Online - Famire ya Ssebulime eyagala Gav't egiriyirire obuwumbi 9 n’obukadde 949!\nSitampu enjingirire zikwasizza omumyuka wa...\nFAMIRE y’omugenzi Ssebulime eyattiddwa poliisi oluvannyuma lwa Minisita Idah Erios Nantaba okumwekengera, bawadde Gavumenti nsalessale wa nnaku ttaano okubaliyirira obuwumbi 9 n’obukadde 949 oba ssi ekyo ensonga baakuzongerayo mu kkooti.\nBamulekwa ba Ssebulime mu maka ga kitaabwe.\nNga bayita mu bannamateeka aba kkampuni ya Muwada & Co Advocates, aba famire baagala ku buwumbi omwenda n’obukadde 949 Gavumenti egatteko okusasula ssente Ssebulime ze yalina we baamuttidde n’amasasi nga yabadde azitwala okusasula fiizi z’abaana be abasomera ku St. Andrew Kaggwa Secondary School Kabimbiri, n’okuzza ebintu byonna bye byonna bye yalina omuli essimu, ensawo, ekikooti n’ebyokulya by’abaana be n’ebirala era baagala poliisi ebawe n’ebbulawa y’omusawo eyakebedde omulambo gwa Ssebulime.\nSsebulime 39, yakubibwa amasasi ku Ssande ewedde mu bitundu by’e Nagojje nga kigambibwa nti yali alondoola Minisita omubeezi ow’ebyempuliziganya Idah Nantaba n’ekigendererwa eky’okumutta.\nAba famire abaasangiddwa mu maka g’omugenzi e Nakabugo mu Wakiso nga bali ne munnamateeka Nkunnyingi Muwada baategezezza nti, omuntu waabwe ofiisa wa poliisi Cpl. Ssali yamuttira bwemage, ne bategeeza nti, ssente ze baasabye ssi ze zigenda okuzza obulamu bwa Ssebulime kyokka omugenzi abadde n’obuvunaanyizibwa obw’amaanyi nga baagala obusente obwo bubayambeko okuziba ekituli omugenzi ky’alese.\nBino biddiridde poliisi okwetonda nti, Ssebuline baamuttidde mu nsobi era n’abaserikale baayo basatu okuli Edward Ssali eyamukuba ebyasi ng’ali ku mpingu, baakwatiddwa ng’ekiseera kyonna bagenda kuggulwako omusango ogw’obutemu n’okweyisa mu ngeri eweebuula ekitiibwa kya poliisi.\nMunnamateeka Nkunnyingi Muwada yafulumizza ekiwandiiko ku Lwokutaano ekiraalika okukuba Gavumenti mu mbuga z’amateeka singa tevaayo kutwala baserikale baayo okuli ne Minisita Nantaba mu kkooti nti bano be baavaako embeera omwafiira Ssebulime.\nNga Muwada tannasisinkana ba famire, yasoose ku ofiisi ya Ssaabawolereza wa Gavumenti, William Byaruhanga ku Lwokutaano n’awaayo ekiwandiiko ekiraalika okutwala Gavumenti mu kkooti singa aba famile ye tebasasulwa ssente ezo mu nnaku ttaano era ekiwandiiko ofiisi ya Ssaabawolereza wa Gavumenti, bakkirizza okukifuna ne bassaako ne sitampu.\nMuwada yategeezezza nti Ssebulime yatemulwa mu bukambwe nga tewali na kunoonyereza kukoleddwa ate omuserikale Cpl. Edward Ssali n’atandika okwewaana nti, asaana kusiimibwa lw’okutta abatemu abatta abakungu ba Gavumenti.\nBongerako nti n’ebigambo Minisita Nantaba bye yafulumizza bitadde famire mu kunyolwa kuba ono ye yavaako omuntu waabwe okufa bwe yawa abaserikale amawulire amafu nti waliwo eyali amulondoola okumutta.\nWano we baaviriddeyo ne basaba Gavumenti ekole ekisoboka okulaba ng’eyamba abooluganda lw’omugenzi oba ssi ekyo bakugenda mu kkooti esale amazima.\nBAWADDE OBUKWAKKULIZO MUKAAGA\n1 Okuvunaana abaserikale baayo okuli Edward Ssali, Ronald Opira, Ronald Baganza ne Edward Cherotich (ono yadduse) okulaba nga batwalibwa mu kkooti bawozesebwe omusango gw’obutemu.\n2 Gavumenti etwale Minisita Nantaba mu ddwaaliro akeberebwe omutwe okuzuula oba ebintu by’abadde ayogera ku Ssebulime yabikola akigenderedde.\n3 Gavumenti baliyirire famire ye ssente 9,949,000,000 olw’okutta omuntu waabwe mu bukyamu ate ne batavaayo kwetondera, okuziika n’okubakubagiza.\n4 Okubaddiza ebintu by’omugenzi omuli pikipiki ekika kya Suzuki, ssente ze yalina ng’agenda ku ssomero omwali ne fiizi z’abaana, essimu n’ebirala bingi bye yali atambudde nabyo.\n5 Poliisi ebalage lipoota y’omusawo ku nfa y’omugenzi. 6 Kkampuni ya Muwada & Co Advocates nayo esasulwe ssente 19,000,000/- ze bakozesezza ku kunoonyereza ku musango guno okuva Ssebulime lwe yattibwa.\nBaategezezza mu kiwandiiko nti, singa bino tebikolebwa mu nnaku ttaano (ziggwaako ku Lwokusatu) bagenda kutwala omusango guno mu kkooti ya wano n’ezeebweru w’eggwanga okulaba ng’obwenkanya bubaawo.\nEbbaluwa eno yaweererezeddwaako ne ofiiisi y’omuduumizi wa poliisi mu ggwanga, Martin Okoth Ochola, Ssaabawaabi wa Gavumenti Mike Chibita ne ssentebe w’akakiiko akalwanirira eddembe ly’obuntu aka Uganda Human Rights Commission akakulirwa Med Kaggwa.\nACHOLA AKONKOMAZZA FAMIRE\nNga tebannaba kufulumya kiwandiiko kirabula Gavumenti, ku Lwokuna omuserikale wa poliisi Anatoli Mureterwa yakyaliddeko aba famire okubagumya olw’okufa kwa Ssebulime.\nFamire yategeezezza nti yabawadde amabugo ga 50,000/- n’abategeeza nti, zivudde mu nsawo ye ng’omuntu n’abasuubiza okubatwalira ebijanjaalo okubayamba okuliisa abakungubazi ababakyalira mu kiseera kino eky’okusoomoozebwa.\nKu Lwokutaano ku makya era baafunye okusoomoozebwa bwe baabategeezezza nti omuduumizi wa poliisi mu ggwanga Martin Okoth Ochola agenda kubakyalirako wabula baakanze kulinda nga buteerere.\nMu kusooka kyaasoose kutegezebwa nti ono yasoose kubayita ku kitebe kya poliisi e Naggulu mu ofiisi ye wabula n’akyusa enteekateeka eno n’asalawo agende e Nakabugo mu maka g’omugenzi ne kimulema okutuukiriza.\nIdah Erios Nantaba,


Bukedde Online - Emyaka ebiri kasookedde Namanda attibwa, bba Kakaire ayolekedde okuyimbulwa\nJUSTINE Namanda eyali omusuubuzi w’engatto ku Container Village mu Kampala abaamutta boolekedde okuyimbulwa olwa famire okudda mu kugujubanira emmaali ne batafaayo kulondoola musango.\nNamanda ng'akyali mulamu ne Kakaire nga bwafaanana kati. Asiidi eyatta Namanda naye yamuyiikira.\nKhasim Kakaire 47, eyali bba yasindikibwa mu Kkooti Enkulu etannatandika kuwulira misango ebiri ogw’okutta Namanda n’okugezaako okutta omwana we (gwe baali bava okutuuma amannya) kyokka alabika ng’emikisa gye egy’okuteebwa giri waggulu olwa famire okutandika okwerumaaluma n’abajulizi obutabeera beetegefu kumulumiriza.\nIvan Namanya (ku kkono) ne Farouq Walusimbi abavunaanibwa ne Kakaire okutta Namanda.\nKhasim Kakaire naye eyali omusuubuzi w’engatto ku Container Village mu Kampala, yalumirizibwa okupangira mukazi we (Namanda) abajambula ng’ayita mu Farouk Walusimbi bamuyiire asidi kyokka olw’ettamiiro eryabaliko ku lunaku lwa November 16, 2014 lwe baalina okukola omulimu, ne mukama waabwe baamutwaliramu.\nOkusinziira ku byazuuka oluvannyuma lw’okuyiira Namanda asidi, Kakaire yali yasinga ennyumba yaabwe ey’amaka ku kyalo Namavundu mu Wakiso mu bbanka ya Equity ne yeewola ssente wabula nga tayagala mukazi we akitegeere.\nBwino omulala yajja nti Kakaire yali apanze olukwe abantu balowooze nti waaliwo abettima abaali babalondoola abaayiira mukazi we asidi kyokka Ivan Namanya eyayiwa asidi n’ayasa ebyama nti Kakaire ye yali abaguze.\nFarouk Walusimbi, bwe baasibwa mu sitatimenti gye yakola ku poliisi y’e Kira, yalumiriza Kakaire nti yamugamba ayagala kuyiira mukazi we (wa Kakaire) asidi kyokka ye n’amugamba nti tasobola mulimu kugukola yekka wabula alina omusajja gw’amanyi, Kabootongo eyali ayinza okugutuukiriza bulungi.\nNassiwa muwala w’omugenzi y’ali mu dduuka okunoonyeza bato be fiizi.\nAgamba nti, yafuna Kabootongo n’amukwataganya ne Kakaire ne bakkiriziganya 2,000,000/- era Kakaire n’atumya asidi mu kadomola ka liita ttaano okuva e Masaka.\nKakaire yapanga olukwe n’asalira Namanda amagezi n’amuteeka mu mmotoka n’amutwala mu kyalo e Busoga okutuuma omwana gwe yali yaakazaala amannya.\nKabootongo, Walusimbi ne Namanya baali bakkiriziganyizza ng’omupango gwabwe ogw’okuyiira Namanda asidi bwe balina okugukola nga mmotoka (ya Kakaire ne Namanda) etuuse ku luguudo lwa Northern Bypass era ekyakolebwa.\nKakaire eyali mu mmotoka yali ategeezezza banne buli we baali batuuse era bodaboda kwe baali, yatandika okugoberera mmotoka okuva mu bitundu by’e Bweyogerere okutuuka ku Northern Bypass we baamaliriza misoni.\nAkadomola ka asidi baakakwasa Namanya eyali atamidde era mu kuziringitana ng’ayiwa asidi, yatwaliramu omugagga, Namanda ne kamuyiwa yennyini era poliisi bwe yamukwata n’ayogera olukwe lwonna nga bwe lwali.\nWadde nga poliisi obujulizi bwonna abasibe bwe baawa mu sitatimenti ze baakola yabuzuula nga bwandibeera obutuufu, Kakaire asekera mu kikonde era afuuyirira kanwe famire esigale mu kwerumaaluma baleme kugenda mu kkooti.\nNamanda yatwalibwa mu ddwaaliro e Mulago mu kasenge omujjanjabirwa abalwadde abayi n’amalayo emyezi esatu era nga February 21, 2015, yafa wabula nga naye yali alumiriza Kakaire nti ye yakola olukwe.\nMUSANGO MWANGU NAYE GUSOBOLA OKUFA -munnama teeka\nMunnamateeka Joseph Luzige, Namanda gwe yali apangisizza okumuwoleza omusango agamba:\nObuzibu obusinga okuzingamya ensonga za Namanda bwava ku famire. Bwe yafa aba famire ya bba baasooka ne baagala okweddiza obuyinza.\nOmuntu aba awadde looya omulimu bw’afa, looya aba takyalina ky’ayinza kukola okuggyako ababa basigazza obuvunaanyizibwa ku bintu by’omugenzi basobola okugenda mu ofiisi ekola ku nsonga z’abafu n’ebaddiza obuyinza.\nAbenganda baatandika okusika omuguwa nga balwanira ebintu ebitonotono omugenzi bye yaleka wabula abooluganda lw’omwami wa Namanda eyasooka ne babategeeza nti bo omusango baali bajja kugugoberera.\nKu ssaawa eno, ffe nga balooya twasigala kutunula butunuzi mpozzi n’okuyamba ku bawaabi ba Gavumenti abali mu musango.\nWaliwo ssente omugenzi ze yaleka abanja n’endala nga ziri ku akawunti ye n’ennyumba ebyo aba famire bye baatandika okulwanira ate nga famire y’omwami wa Namanda eyasooka baali batugambye nti omusango bajja kusobola okugutambuza.\nLooya Luzige bwe yali annyonnyola abasuubuzi mikwano gy’omugenzi.\nENGERI KAKAIRE GY’AYINZA OKUTEEBWA\nLuzige agamba: Emikisa mingi nti omusango guyinza okufa abajulizi be baawa oludda lw’omuwaabi wa gavumenti bwe baba tebagenze mu kkooti kuwa bujulizi.\nKitera okubeera ekizibu okumatiza omulamuzi nti omuwawaabirwa omusango ye yaguzza”.\nNAMANYA NE WALUSIMBI BAAKULUMIRIZA KAKAIRE\nBombi bano bwe baasimbibwa mu maaso g’omulamuzi Flavia Nassuuna owa kkooti y’e Nakawa omusango baagukkiriza era ne basindikibwa mu Kkooti Enkulu mu maaso g’Omulamuzi Elizabeth Nahamya n’abasalira emyaka 25.\nBano, ekibonerezo kino si kye kyali kiteekeddwa okubaweebwa wabula olw’okuba bakkiriza okuyamba Gavumenti mu musango guno, baabasalira emyaka 25 era be bamu ku bajulizi ba Gavumenti.\nOkusinziira ne ku sitatimenti naddala eya Walusimbi, oludda oluwaabi lukakasa nti bajja kuluyamba okusingisa Kakaire omusango gw’okutta mukazi we Namanda.\nAMAKA GA Namanda GAATUNDIBWA\nOkusinziira ku nsonda ku kyalo Namavundu awasangibwa ennyumba Namanda gye yali azimba, bbanka ya Equity yagitunda okuggyayo ssente zaayo Kakaire ze yali yeewoze.\nLooya Luzige agamba nti mu kusooka bbanka yali teyagala kutunda nnyumba ng’eyagala aba famire bateese engeri gye bagenda okusasulamu ebbanja lyayo era ng’obuvunaanyizibwa yali ebukwasizza kkampuni ya Excel Bailiffs & Auctioneers.\nMu 2015 Namanda we yafiira ebbanja lyali lituuse mu 59,645,789/- era nga bbanka yali egibaliridde 70,000,000/- nga bwe baba baagitunda mu 2015, famire yali yaakufuna 11,000,000/- ezaali zifikkawo’.\nWe twatuukidde ku nnyumba nga tewali muntu abeerawo kyokka ng’eraga nti egenda n’erongoosebwa era abamu ku baliraanwa baatutegeezezza nti waliwo mmotoka ez’ebbeeyi ze baalabako gye buvuddeko nga zikyamawo ne balambula ennyumba.\nABAANA BE BADDUKANYA BIZINENSI\nOkufa kwa Namanda kwakuba ekituli eky’amaanyi mu bizinensi ye era eyali egezze ng’alina ne sitoowa mw’atereka emmaali ye, yasigaza dduuka limu muwala we omukulu Carol Nassiwa eyatudde S6 omwaka oguwedde ly’addukanya.\nNassiwa agamba: “Omusango nagulekera muwaabi wa gavumenti, nasigalira kutambuza bizinensi na kunoonya ssente zituweerera”.\nNamanda yaleka abaana bataano okuli aba Henry Sserwadda basatu n’aba Kakaire babiri okuli Shanita Kwagala ne Sulaiman Menya Mugagga gwe baali bava okutuuma erinnya bamale babayiire asidi.\nNassiwa ne banne babeera ne ssengaabwe, Nnaalongo Betty Nakimbugwe mwannyina wa Sserwadda Namanda gye yasooka okufumba era ono y’abaweerera oluvannyuma lwa Namanda okumulaamira nti y’aba asigaza abaana be.\nNassiwa yagambye nti, ssengaabwe ono y’amuyambako n’okuddukanya bizinensi naddala mu bintu by’okusuubula, okubala ebitabo n’okusasula emisolo gya KCCA ne URA.\nEnnyumba y’omugenzi Namanda eyavaako akabasa eyatundiddwa.\nFFE OMUSANGO TWAGUVAAKO - mikwano gy’omugenzi\nMikwano gya Namanda gyagezaako okulondoola omusango okukakasa nti mukwano gwabwe teyeefiira kyokka baatuuka ekiseera ne babivaako.\nRamathan Mweru omu ku gyali mikwano gya Namanda abaali bagoberera omusango yagambye nti, okuva ebintu lwe byajjamu enkaayana wakati w’omukuza Rose ne looya Luzige ku nzirukanya y’omusango twabivaako ne looya n’abiggyamu enta.\nAba famire ya Sserwadda ebyenfuna byabatwalira obudde mu kifo ky’okufa ku musango naffe ne tusalawo okubibateera.\nWadde twabivaako naye okututetukuggyayo era tuwulira ebiba bifuddeyo nga ne kkooti lwe yasalira Namanya ne Walusimbi, amawulire twagafuna.\nAba famire bwe babeera bo tebafuddeeyo nze ow’ebbali mba sirina ngeri gye nnyinza kulemera ku musango kuba ne Kakaire ayinza okulowooza nti mmuwalana.\nAbasajja abazze abaagalwa baabwe\n1 December 2008: Eyali 0mubaka wa Arua Akbar Godi yakuba mukazi we Rehema amasasi agaamuttirawo e Mukono ku lw’e Bugerere oluvannyuma lw’okufuna obutakkaanya era omulamuzi Lawrence Gidudu ow’e Mukono n’amusiba emyaka 25.\n2 July 24, 2010: Apollo Nyangasi eyali akulira ekibiina ekigatta abasawo yatta mukazi we Christine Dambio Nyangasi.Yamuttira Kireka Zooni B mu Kira Munisipaali.\n3 April 20,2008: Eyali aduumira poliisi y’e Mukono James Aurien yakuba mukazi we Christine Apolot amasasi agaamuttirawo era kkooti n’emusiba emyaka 24.\n4 January 17,2000, Omuyindi Sharma Kooky yatta mukazi we Joshi gwe yatulugunya ennyo ku Martin Road mu Kampala era kkooti n’emusalira ekibonerezo kya kumuwanika ku kalaba kyokka oluvannyuma lw’emyaka 12 Pulezidenti Museveni n’amuddiramu.\n5 Wakati wa January 18 ne 30, 2010 e Bukasa, Makindye: Omuvubuka Tom Nkulungira amanyiddwa nga Tonku ng’ali n’omukozi we Fred Ssempijja yatta muganzi we Brenda Karamuzi era kkooti yamukaliga kalabba.\n6 December 10, 2012: Lance Cpl. Herbert Rwakihembo yatta mukaziwe Irene Namayumba n’abakazi abalala babiri ng’entabwe eva ku kumuteebereza bwenzi.\n7 October 29, 2012, Omujaasi wa UPDF Robert Muhumuza eyali yaakava e Somalia yatta mukaziwe Doreen Nakiryowa ow’e Mbarara ng’amuteebereza obwenzi.\n8 May 2, 2009: Pvt. Nicholas Mucunguzi yakuba amasasi mu bbaala ya Top Pub ku luguudo William n’atta abantu 7 okwali n’omuwala gwe yali aganzizza, oluvannyuma naye ne yeekuba amasasi n’afiirawo.\nAb'oku bizinga e Ssese baasuze mu ngatto nga balonda nnalulungi waayo


Bukedde Online - Pulogulaamu y'okutuuza Abaamasaza efulumye\nBasajjabalaba aleppuka na gwa kukumpanya musolo gwa buwumbi 20\nWassajja asiimye Bukedde okumanyisa abantu...\nAdded 1st July 2014\nKABAKA Ronald Muwenda Mutebi II asiimye abaami b’amasaza bonna 13 abatannatuuzibwa mu butongole, batuuzibwe ng’omwaka guno tegunnaggwaako ng’omu ku kaweefube w’okwongera amaanyi mu nzirukanya y’emirimu mu masaza gano.\nKu baamasaza abagenda okutuuzibwa kuliko; Mbuubi (Buvuma), Ssebwana ( Busiro), Pookino (Buddu), Mukwenda (Ssingo), Kangaawo ( Bulemeezi), Kasujju (Busujju), Ssekiboobo (Kyaggwe), Kaggo ( Kyaddondo), Kitunzi (Gomba), Katambala (Butambala), Kimbugwe ( Buluuli) ne Kweba (Ssese).\nMinisita omubeezi owa gavumenti ez’ebitundu, Joseph Kawuki yategeezezza nti emikolo gino gyakutandika July 8, 2014 nga Ssebwana Charles Kiberu Kisiriza y’agenda okutuuzibwa ku mbuga y’essaza ly’e Busiro e Ssentema.\nPokino Vicent Mayiga Ssebowa atuuzibwa nga July 9, Mukwenda Abubakar Magala July 10, Kangaawo Freddie Ntege Ssekamere July 11 e Bbowa ate Kasujju Jjingo Mark Byekwaso Kaberenge II wa July 15.\nSsekiboobo Alex Kigongo waakutuzibwa July 16 e Mukono, Kaggo Patrick Luwagga Mugumbule abeere wa July 17, 2014, Kitunzi Jackson Musisi atuuzibwe July 22 e Kanoni, Katambala Twaha Lwanyaga wa July 24 e Kabasanda.\nKabaka era yasiimye okutuuza Muteesa Felix Nsamba Kabajjo e Sembabule nga July 31 bw’aliba ajaguza amatikkira aga 21. Ate ye Fr. Christopher Walusimbi waakutuuzibwa September 18 e Kalangala.\nNga October 21 Mbuubi Patrick Nsubuga Kirumbalumba waakutuuzibwa ku mbuga y’essaza e Maggyo olwo Kimbugwe Gerald Kyanjo atuuzibwe December 10,2014 e Nakasongola.\nEmikolo gyonna gyakutandika ku ssaawa 4.00 nga gyakukolebwa Katikkiro Charles Peter Mayiga wabula Kawuki yannyonnyodde Bukedde nti abaami abalala batuuzibwa dda okuli okuli Kamuswaga ( Kooki), ate Kabaka yasiima n’atuuza Mugerere ne Luweekula. Mayiga yatuuza Lumaama ne Kayima.\nAbaami bano balangirirwa ku bukulu buno nga December 20, 2013 era ne bakwasibwa ofiisi ku ntandikwa y’omwaka guno era bagenze mu maaso n’okukola emirimu egy’enjawulo.\nOKUTUUZIBWA KYE KI?\nGuno gubeera mukolo gwa buwangwa okubeera Katikkiro okukwasa omwami effumu, engabo, omuggo, okumwambaza ekyambalo ky’obwami era oluvannyuma omubala gw’essaza ne guvuga. Nga Katikkiro atuuka eng’oma y’essaza evuga.\nENSONGA ZE BAAGALA MINISITULE EKOLEKO:\nAgava mu nkambi y’abaamasaza gagamba nti abaami baasabye okufiibwako naddala ku nsonga y’entambula kubanga bangi bakaluubirizibwa mu kutalaaga ebitundu byabwe n’okutuukiriza obuvunaanyizibwa obw’enjawulo mu budde.\nBagala wateekebwewo n’ensawo ebasobozesa okutambuza emirimu egy’enjawulo mu bitundu byabwe omuli n’ezitandika pulojekiti.\nPulogulaamu y’okutuuza Abaamasaza efulumye\nBukedde akyuse: Tuleese Omuzungu amutegeke buto\nMbabaali aleese abalumiriza Ssekandi okubba obululu\nBakungubagidde Omulabirizi wâ€™e Rwenzori\nAbayizi 196 mu Wakiso balina ssenyiga wâ€™embizzi\nâ€˜Kuuma obuyonjo okugoba kkoleraâ€™


Иеш 17 CARST - Yoswa 17 LCB | Biblica América Latina\nИеш 17 CARST - Yoswa 17 LCB\n1Omugabo ne guweebwa ekika kya Manase kubanga ye yali omubereberye owa Yusufu. Makiri omubereberye wa Manase era kitaawe wa Gireyaadi yaweebwa Gireyaadi ne Basani, era yali mulwanyi muzira. 2 Era emigabo ne giweeba abaana ba Manase abalala nga bwe baali bazaalibwa mu buli maka. Omugabo gw’abaana ba Abiyezeeri, n’ogw’abaana ba Kereki n’abaana ba Asuliyeri n’ogw’abaana ba Sekemu, n’ogw’abaana ba Keferi, n’ogw’abaana ba Semida be baana bonna aboobulenzi aba Manase omwana wa Yusufu ng’amaka mwe baazaalibwa bwe gaali.\n3 Naye Zerofekadi mutabani wa Keferi mutabani wa Gireyaadi mutabani wa Manase teyazaala baana balenzi wabula bawala bokka era baali bayitibwa Maala ne Noowa, ne Kogula, ne Mirika ne Tiruza. 4 Bano baagenda eri Eriyazaali kabona ne Yoswa omwana wa Nuuni n’abakulu ne babagamba nti, “Mukama yalagira Musa okutuwa omugabo nga baganda baffe.” Yoswa kyeyava abawa ettaka nga Mukama bwe yalagira. Yabawa omugabo mu baganda bakitaabwe. 5 Bw’atyo Manase n’afuna ebitundu kkumi ng’oggyeko ensi ya Gireyaadi ne Basani ebiri emitala wa Yoludaani, 6 kubanga abaana ba Manase abawala baafuna omugabo ng’abaana be abalenzi. Ensi ya Gireyaadi yaweebwa abaana ba Manase abaali basigaddewo ne bagitwala.\n7 N’ensalo ya Manase yava ku Aseri n’etuuka ku Mikumesasi ebuvanjuba bwa Sekemu, n’eyita ku bukiikaddyo n’ekka n’etwaliramu abantu abaali mu Entappua. 8 Ensi ya Tappua Manase n’agitwala wabula Tappua ekibuga ekyali ku nsalo ya Manase abaana ba Efulayimu be baakigabana. 9 Ensalo n’ekka n’etuuka ku kagga Kana ku luuyi mu bukiikakkono obw’omugga. Bino bye bibuga bya Efulayimu ebiri mu bibuga bya Manase, naye ensalo ya Manase yali mu bukiikakkono obwa kagga n’ekoma ku nnyanja. 10 Efulayimu n’atwala oluuyi olw’omu bukiikaddyo ne Manase n’atwala oluuyi olw’omu bukiikakkono n’ensalo ye n’ekoma ku nnyanja mu bukiikakkono n’etuuka ku Aseri ate ebuvanjuba n’etuuka ku Isakaali.\n11 Mu nsi ya Isakaali n’eya Aseri, Manase n’atwala Besuseani n’ebibuga byakyo ne Ibuleamu n’ebibuga byakyo n’abaali mu Endoli n’ebibuga byakyo n’abaali mu Doli n’abaali mu Taanaki n’ebibuga byakyo, n’abaali mu Megiddo n’ebibuga byakyo z’ensozi essatu.\n12 Naye abaana ba Manase tebasobola kugobamu Bakanani kubanga baali bamaliridde okusigala mu nsi eyo. 13 Naye abaana ba Isirayiri bwe beeyongera amaanyi ne bafuula Abakanani abaddu baabwe ab’okubakozesanga emirimu, ne batabeegoberako ddala.\n14 Abaana ba Yusufu[a] ne boogera ne Yoswa nti, “Lwaki ffe otuwadde omugabo gumu n’ekitundu kimu ate nga tuli kika kinene? Mukama atuwadde nnyo omukisa.” 15 Yoswa n’abagamba nti, “Obanga muli kika kinene mugende mu nsi y’Abaperezi n’ey’Abalefa mwesaayire ekibira, ensi ey’ensozi eya Efulayimu nga bwe tebamala.” 16 Abaana ba Yusufu ne bagamba nti, “Ensi ey’ensozi tetumala; ate nga Abakanani bonna abali mu nsi ey’ekiwonvu n’abali mu Besuseani n’ebibuga byakyo era n’abali mu kiwonvu eky’e Yezuleeri balina amagaali ag’ebyuma.”\nLCB : Yoswa 17


16 (A)Awo ekigambo kya Mukama ne kijjira Yeeku mutabani wa Kanani nga kyogera ku Baasa nti, 2 (B)“Nakugulumiza nga nkuggya mu nfuufu ne nkufuula mukulembeze w’abantu bange Isirayiri, naye watambulira mu ngeri za Yerobowaamu era n’oyonoonyesa abantu bange Isirayiri, ne bansunguwaza n’ebibi byabwe. 3 (C)Laba, ndisaanyizaawo ddala Baasa n’ennyumba ye, era ndifuula ennyumba ye okuba ng’eya Yerobowaamu mutabani wa Nebati. 4 (D)Omuntu yenna owa Baasa bw’alifiira mu kibuga, omulambo gwe guliriibwa embwa, n’abo abalifiira ku ttale, ennyonyi ez’omu bbanga zirirya emirambo gyabwe.”\n5 (E)Ebyafaayo ebirala eby’omu mirembe gya Baasa, bye yakola, awamu n’ebintu ebirungi bye yakola, tebyawandiikibwa mu kitabo eky’ebyomumirembe gya bassekabaka ba Isirayiri? 6 (F)Awo Baasa ne yeebakira wamu ne bajjajjaabe n’aziikibwa e Tiruza, mutabani we Era n’amusikira, n’alya obwakabaka.\n7 (G)Ekigambo kya Mukama ne kituukirira, ekyajjira Yeeku mutabani wa Kanani ekikwata ku Baasa n’ennyumba ye olw’ebibi bye yakola mu maaso ga Mukama, ng’amusunguwaza olw’ebyo bye yakola, n’olw’okwonoona ng’afaanana ennyumba ya Yerobowaamu, ate era n’olw’okuba nga yagisaanyaawo.\n8 Mu mwaka ogw’amakumi abiri mu omukaaga ogw’obufuzi bwa Asa kabaka wa Yuda, Era mutabani wa Baasa n’afuuka kabaka wa Isirayiri; n’afugira mu Tiruza emyaka ebiri. 9 (H)Awo Zimuli, omu ku bakungu be, eyakuliranga ekitundu ky’amagaali ge, n’amukolera olukwe. Mu kiseera ekyo Era yali Tiruza, ng’atamiirira mu maka ga Aluza, omusajja eyavunaanyizibwanga olubiri lw’e Tiruza. 10 Mu kiseera ekyo, Zimuli n’ayingira n’amukuba n’amutta, n’oluvannyuma n’alya obwakabaka. Gwali mwaka ogw’amakumi abiri mu omusanvu ogw’obufuzi bwa Asa kabaka wa Yuda.\n11 (I)Awo olwatuuka nga kyajje atuule ku ntebe ey’obwakabaka n’atta abantu b’ennyumba ya Baasa bonna, obutalekaawo musajja n’omu wa luganda lwa Baasa wadde mikwano gye. 12 Bw’atyo Zimuli n’asaanyaawo ennyumba ya Baasa yonna, ng’ekigambo kya Mukama bwe kyali kye yayogera ku Baasa ng’ayita mu nnabbi Yeeku, 13 (J)olw’ebibi bya Baasa ne mutabani we Era bye baakola n’okwonoonyesa Isirayiri, nga basunguwaza Mukama Katonda wa Isirayiri olwa bakatonda beebeekolera abatagasa. 14 Eby’afaayo ebirala eby’omu mirembe gya Era, ne bye yakola byonna, tebyawandiikibwa mu kitabo ky’ebyomumirembe gya bassekabaka ba Isirayiri?\n15 (K)Mu mwaka ogw’amakumi abiri mu omusanvu ogw’obufuzi bwa Asa kabaka wa Yuda, Zimuli n’afugira e Tiruza ennaku musanvu. Eggye lyali lisiisidde okumpi ne Gibbesoni ekibuga ky’Abafirisuuti. 16 Ku lunaku olwo Abayisirayiri abaali mu nkambi bwe baawulira nti Zimuli yasala olukwe, n’atta kabaka, Isirayiri yonna ne balangirira Omuli omuduumizi w’eggye okuba kabaka wa Isirayiri. 17 Omuli n’Abayisirayiri bonna abaali awamu naye ne bava e Gibbesoni ne bambuka okuzingiza Tiruza. 18 Zimuli bwe yalaba ng’ekibuga kiwambiddwa, n’addukira mu lubiri olw’omunda, olubiri lwonna n’alukumako omuliro. N’afiira omwo. 19 Ekyo kyamutuukako olw’ebibi bye yakola mu maaso ga Mukama, n’okutambulira mu ngeri za Yerobowaamu, ne mu kibi kye yakola, ne bye yayonoonyesa Isirayiri.\n23 (L)Mu mwaka ogw’amakumi asatu mu ogumu ogw’obufuzi bwa Asa kabaka wa Yuda, Omuli n’alya obwakabaka obwa Isirayiri era n’afugira emyaka kkumi n’ebiri, mukaaga ku gyo ng’ali mu Tiruza. 24 (M)Yagula olusozi lw’e Samaliya ku Semeri, ekilo nsanvu eza ffeeza, n’aluzimbako ekibuga, n’akituuma Samaliya, okukibbulamu Semeri eyali nannyini lusozi.\n25 (N)Naye Omuli n’akola ebyali ebibi mu maaso ga Mukama, era n’ayonoona nnyo okusinga n’abo abaamusooka. 26 (O)N’atambulira mu ngeri zonna eza Yerobowaamu mutabani wa Nebati, ne mu kibi kye, kye yayonoonyesa Isirayiri era n’asunguwaza Mukama Katonda wa Isirayiri olwa bakatonda beebeekolera abatagasa. 27 Ebyafaayo ebirala eby’omu mirembe gya Omuli, ne bye yakola, n’ebyobuzira bye, tebyawandiikibwa mu kitabo eky’ebyomumirembe gya bassekabaka ba Isirayiri? 28 Omuli ne yeebakira wamu ne bajjajjaabe n’aziikibwa mu Samaliya; Akabu n’amusikira, n’alya obwakabaka.\n29 Mu mwaka ogw’amakumi asatu mu omunaana ogw’obufuzi bwa Asa Kabaka wa Yuda, Akabu mutabani wa Omuli n’alya obwakabaka bwa Isirayiri, n’afugira Isirayiri mu Samaliya emyaka amakumi abiri mu ebiri. 30 (P)Akabu mutabani wa Omuli n’akola ebibi mu maaso ga Mukama okusinga bonna abaamusooka. 31 (Q)Teyakoma ku kukola bibi bya Yerobowaamu mutabani wa Nebati, naye era n’awasa ne Yezeberi muwala wa Esubaali kabaka w’Abasidoni, era n’atandika okuweereza n’okusinza Baali. 32 (R)Yazimbira Baali ekyoto mu ssabo lya Baali lye yazimba mu Samaliya. 33 (S)Akabu n’akola n’empagi ya Baaseri, ne yeeyongera nnyo okusunguwaza Mukama Katonda wa Isirayiri, okusinga bakabaka abalala bonna aba Isirayiri abaamusooka.\n34 (T)Ku mirembe gya Akabu, Kyeri Omubeseri n’addaabiriza era n’azimba Yeriko. Era olw’ekigambo kya Mukama kye yayogerera mu Yoswa mutabani wa Nuuni, Kyeri bwe yassaawo emisingi gyakyo, n’afiirwa Abiraamu mutabani we omukulu; bwe yazimba wankaaki waakyo, Segubi mutabani we asembayo obuto naye n’afa.